text:
Ibintu 7 bigaragaza ko Imana ari umukoresha mwiza - Pst Uwambaje Emmanuel
“Mwese abarushye n’abaremerewe nimuze munsange ndabaruhura. Mwemere kuba abagaragu banjye munyigireho, kuko ndi umugwaneza kandi noroheje mu mutima, namwe muzabona uburuhukiro mu mitima yanyu. Kuko kunkorera kutaruhije, n’umutwaro wanjye utaremereye.” MATAYO 11:28-30.
Reka turebere hamwe ibintu 7 bigaragaza ko Imana ari umukoresha mwiza:
Imana ikoresha umuntu wese yaba yoroheje cyangwa akomeye
(Yakobo 5:17) “ Dore Eliya yari umuntu umeze nkatwe asba ko imvura itagwa.”
Imana ntikoresha abantu bashoboye, ikoresha abantu baboneka (Disponible, available)
Imana ntireba ubutunzi, uburanga, icyubahiro... ( Samuel 16:11-13) (1 korinto 1:26) Muzirikane guhamagarwa kwanyu bene Data, y’uko ab’ubwenge bw’abantu (Intelectuel) bahamagawe atari benshi n’abakomeye bahamagawe atari benshi n’imfura zahamagawe atari nyinshi.
Imana ikoresha n’abakene kabone n’ubwo baba abatindi nyakujya (Abacamanza 6:11-40) Imana yatoranije Gideyone ava mu muryango woroheje wo kwa Manasse, umuryango ukennye ariko ntibyabujije Imana kumutoranya ngo ayikorere akiza Abisirayeli.
Imana ikoresha n’abarwayi
(2Korinto 12:7-9) “ Kandi kugira ngo ne guterwa kwishyira hejuru kurenze ibikwiriye ni uko nahishuriwe ibikomeye cyane,ni cyo cyatumye mpabwa igishaakwe cyo mu mubiri,ari cyo ntumwa ya satani yo kunkubita ibipfunsi,ngo ne kwishyira hejuru kurenza ibikwiriye…”
Imana ikoresha n’abana bato
Imana yatoranije Yeremiya kuyikorera ari umwana muto.
(Yeremiya 1:4-8) “ Nuko ijambo ry’Uwiteka rinzaho riti “Nakumenye ntarakurema mu nda ya nyoko kandi nakwejeje utaravuka,ngushyiriraho kuba umuhanuzi uhanurira amahanga…”
6. Imana ikoresha n’abapfakazi kabone n’iyo baba ari abakene
Mwibuke wa mupfakazi w’i Sarefati Imana yakoresheje agaburira Eliya
Imana ikoresha n’umukozi wo mu rugo ( umuboyi)
(2 Abami 5:1-5) Imana yakoresheje umuja wo kwa Namani kugirango Namani akire ibibembe.
Umwanzuro: Gukorera Imana ntibiruhije uwo waba uri we wese, icyo waba ukora cyose, nejejwe no kuba umukozi w’Imana! Imana dukorera ikeneye ko tuyikorera twejejwe, ikeneye ko tuyikorera tuyizera kandi tutayitiranya n’abantu, ibisigaye dusabe Imana kuduhishurira ibyo ishaka ko tuyikorera nk’abakozi bayo.
Deo Jyamubandi


c: text/html

text:
Ijambo ry’Imana: Ese ugeze he ukura mu Mwuka? Ezekiyeli 47:1-9
Imibanire yose ni ngombwa kuyikuza. Mu mibanire dufitanye n’Umwuka Wera rero, na ho ni uko biri.
Mbese ni iki uri gukora ngo ukuze imibanire ufitanye n’Umwuka Wera?
Mbese hari nk’inzego kuva kuri 1 kugera ku 10, urwego rwa mbere rugaragaza ko nta mibanire ufitanye na Mwuka, ariko urwa 10 rugaragaza ko ufitanye na We imibanire inimbitse kandi yuzuye; ni he uruhe rwego wakwishyiraho?
Mu matorero yemera Umwuka Wera hari imyumvire ivuga ko iyo wuzuye Umwuka Wera (bigaragazwa no kuvuga mu ndimi nshya) uba ubonye ibyo ukeneye byose mu Mwuka Wera.
Uku si ukuri!
Reka turebere hamwe intambwe zo gukura mu Mwuka tubifashijwemo n’Ijambo ry’Imana.
Tuzi ko Yesu yavugaga ko Umwuka Wera ari nk’amazi atemba ava mu nda yacu.
Mu byo nabandikiye uyu munsi, tubona ko Ezekiyeli yagiye mu iyerekwa akabona uruzi rutemba runyura iburyo bw’igicaniro.
Nkwibutse ko uruzi rw’Imana rutemba ruturuka ku gicaniro.
Ezekiyeli rero yajyanywe muri uru ruzi maze agenda ashyirwa mu mazi asumbana uburebure. Ibi bifite ubusobanuro bunini cyane mu isano mibanire dufitanye n’Umwuka Wera w’Imana.
Wibuke ko Ijambo ry’Imana rivuga ngo aho uru ruzi ruzatemba hose hazaboneka ubuzima.
Mbese ubuzima bugufitiye akamaro kangana iki? Hanyuma se ubwo imibanire yawe na Mwuka ikwiye kuba imeze ite?
1. Mu bugombambare : ibi bishobora gusobanura igihe twakiriye agakiza.
Yohana 3:5-7 Yesu aramusubiza ati :“Ni ukuri ni ukuri ndakubwira ko umuntu utabyawe n’amazi n’Umwuka atabasha kwinjira mu Bwami bw’Imana. Ikibyarwa n’umubiri na cyo ni umubiri, n’ikibyarwa n’Umwuka na cyo ni Umwuka. Witangazwa n’uko mbabwiye kubyarwa ubwa kabiri.”
Aha tubona ko Yesu ashimangira ko Umwuka Wera ari wo nzira yonyine ibasha kutugeza kuri We ndetse no kuri Data.
Yohana 4:14, Yesu yaravuze ati: “Ariko unywa amazi nzamuha ntazagira inyota rwose iteka ryose.” Avuga ibyo benshi bagiye bita gusubirana ubuzima!
2. Mu mavi : ibi bishobora gusobanura imibanire yacu n’Imana mu masengesho.
Benshi batekereza ko ubwo basenga bamaze kubigeraho. Mbese wigeze ubona umuntu usenga ariko akaba abayeho mu buzima butagaragaza Kristo?
Gusenga ni ingirakamaro ariko si byo bya nyuma. Nyamara bishobora kutubera intambwe yo kugera kure!
Abefeso 6:18 haragira hati : “Musengeshe Umwuka iteka ku buryo bwose bwo gusenga no kwinginga, kandi ku bw’ibyo mukomeze rwose kuba maso musabire abera bose.”
Wasenga ute? Wasengesha Umwuka! Mbese ni kamaro ki gukura mu Mwuka bidufitiye?
Abaroma 8:26-27 hagira hati : “Uko ni ko n’Umwuka adufasha mu ntege nke zacu kuko tutazi uko dukwiriye gusenga, ariko Umwuka ubwe ni We udusabira aniha iminiho itavugwa, kandi Irondora imitima izi ibyo Umwuka atekereza kuko Umwuka asabira abera nk’uko Imana ishaka.”
Mbese wumvise icyo nshaka kuvuga? Ni nde usenga muri uyu murongo dusomye?
Ni kangahe tugomba kwita ku mibanire yacu n’Umwuka Wera?
Yuda 20 haragira hati : “Ariko mwebeho bakundwa, mwiyubake ku byo kwizera byera cyane, musengere mu Mwuka Wera.”
3. Mu rukenyerero : aha bisobanura gupfa kuri kamere.
Most every relationship
Icyo nzi neza ko uyoborwa na kamere adashobora kwera imbuto. None se ubwo mu mibanire yacu na Mwuka Wera byacura iki?
Abagalatiya 5:24-25 hagira hati : “Aba Kristo Yesu babambanye kamere, n’iruba n’irari byayo. Niba tubeshwaho n’Umwuka, tujye tuyoborwa n’Umwuka.”
Amazi aramutse akugera mu rukenyerero, ntiwabasha guhagarikwa n’imbaraga zawe cyangwa ngo wigenzure na mba. Amazi aba yakurushije imbaraga.
Abaroma 8:12-14 haragira hati : “Ni uko rero bene Data, turi mu mwenda ariko si uwa kamere y’imibiri yacu ngo dukurikize ibyayo, kuko niba mukurikiza ibya kamere y’umubiri muzapfa, ariko nimwicisha Umwuka ingeso za kamere muzarama. Abayoborwa n’Umwuka w’Imana bose nibo bana b’Imana.”
Watangiye kubona ko mu gihe umuntu atangiye kwinjira mu bihe byo gusenga mu Mwuka nta buryarya ari bwo aba abasha gusobanukirwa byimazeyo impamvu yo gupfa kuri kamere maze agatangira kubaho mu Mwuka?
Ibyo biratwinjiza ku ntambwe ikurikiraho y’imibanire yacu n’Umwuka Wera.
Luka 9:23-25 haragira hati : “Maze abwira bose ati umuntu nashaka kunkurikira niyiyange, yikorere umusaraba we iminsi yose maze ankurikire. Kuko ushaka kurengera ubugingo bwe azabubura, ariko utita ku bugingo bwe ku bwanjye ni we uzabukiza. Umuntu byamumarira iki gutunga ibintu byose byo mu isi narimbuza ubugingo bwe, cyangwa nabwakwaho indishyi?”
Mbese ni iki mu isi ubona wakwemera ko kikubuza gukura mu Mwuka?
Mbese n’aho waba umuntu wa mbere ukize ku isi ariko ukananirwa gukomeza imibanire yawe n’Imana, uyubaha kandi uyikunda, byakumarira iki? Mbese byakumarira iki upfuye utaragize Yesu Kristo uwa mbere mu buzima bwawe?
4. Amazi menshi yakwambukwa n’uzi koga : ibi ni ukwigaragaza k’Umwuka Wera.
Ibi ni byo ugiye kwibonera biba kuri izi nsengero mu minota nk’ibiri.
Tekereza umukristo wiyita ko yuzuye Umwuka ariko atagaragara mu buzima bwe! Aba ameze nk’umuntu wiyita umuganga ariko nta cyemezo abifitiye cyangwa ubushobozi bwo kuvura abantu afite.
Ijambo ry’Imana mu 1 Abakorinto 2:3-5 riragira rirti : “Nabanaga namwe mfite intege nke, ntinya mpinda umushyitsi mwinshi, n’ibyo navugaga nkabwiriza ntibyari amagambo y’ubwenge yo kwemeza abantu, ahubwo byari ibigaragaza Umwuka w’imbaraga, kugira ngo kwizera kwanyu kudahagararira ku bwenge bw’abantu, ahubwo ku mbaraga z’Imana.”
Urabona ko umumaro w’imibanire yawe n’Umwuka ugomba gukura buri gihe!
Yohana 14:12-14 Yesu yaravuze ati : “Ni ukuri ni ukuri ndbabwira yuko unyizera imirimo nkora azayikora ndetse azakora n’iyiruta kuko njya kwa Data. Kandi icyo muzasaba cyose mu izina ryanjye, nzagikorera kugira ngo Data yubahirizwe mu Mwana We. Nimugira icyo musaba cyose mu izina ryanjye nzagikora!
Iki ni cyo gihe! Ntugenzure imibanire yawe na Mwuka ku byo ntekereza, ahubwo urebere ku Ijambo ry’Imana!
Mariko 16:17a, Yesu yaravuze ati : “kandi ibimenyetso bizagumana n’abizera ng’ibi:
Mbese ni ibihe bimenyetso mu byo Yesu yavuze bigendana nawe kugeza ubu?
Mbese hamwe n’ibyo tumaze kurebera hamwe, wowe wakwishyira ku ruhe rwego hagati y’urwego rwa 1 n’urwa 10?
Wibuke ko ubuzima buzaboneka aho aya mazi azatemba hose.
Mbese ubuzima bwa Mwuka buri gutemba muri wowe cyangwa impande zawe buranga iki?
Kugeza ubu ufite amahirwe yo guhindura imibanire yawe na Mwuka. Mbese ubikoraho iki?
Icyigisho cya Chris McCall

robotstxt: allowed

filter: keep


text:
Uko nabatuwe ubucakara bw’ibiyobyabwenge nari ndimo. Ubuhamya bwa Yohana wari warahimbwe Rubundakumazi
Nitwa Yohana, ndubatse, nta kana ngira. Mbere y’uko mpura n’umwami Yesu Kristo, Ubuzima bwanjye bwari bwarahawe izina rya" RUBUNDAKUMAZI ". Ahanini impamvu banyitaga gutyo, ni uko nta kindi natungwaga nacyo uretse Primus, Mutziing, Guiness n’inzoga zindi zikomeye nka WISKY, KANYANGA ariko hakiyongeramo n’ibitabi biyobya ubwenge....
Kunywa ibyo bintu byamfunguriye inzugi zo mu yindi si, igizwe n’ibyiyumviro n’ibitekerezo n’amarangamutima yo mu rwego rwo hejuru yatumye ninjira muri Philosophie zo mu Burasirazuba, murizo hakaba izitwa réincarnation n’izindi zitwa le karma.
Nubwo ibyo byose ariko byabaga, nta mahoro na macye nigeze ngira, uko niko nagiye ahantu hose nzenguruka isi yose kugirango nshake ukuri nyako ku byerekeye kubaho kwanjye ku isi no mu rupfu, njyenda nzenguruka nshaka amahoro, nkanywa ibimogi, Eroyine...
Urugendo rwanjye muri Aziya yarankonjesheje cyane ku kwizera kwanjye n’iyo myumvire kuko naje kubona amakosa ku bantu n’akarengane kazanwaga n’iyo philosophie mbi.
Uko navaga mu rugendo ngahita njya mu rundi, nkamara imyaka myinshi, nari nkeneye umuntu wanyegera cyangwa se ikindi kintu cyatuma mbona amahoro kuko nari naramaze kubona ko nari narasabitswe n’icyo kiyobyabwenge kibi cyane cyitwa Hashichi.
Wowe uri gusoma ubu buhamya, umenye ko Umwami Yesu akiza akanabohora imbohe z’ibiyobyabwenge iby’aribyo byose. Icyo nashatse mu isi yose nkanagishakira mu biyobyabwenge, naje kugitahana mu ntoki zanjye kandi nkibonera ubuntu.
Umunsi umwe ubwo nari muri Supermarket imaze igihe kini cyane yakoreraga mu nzu y’Imana, ubwo abantu amagana bari bari guhimbaza no kuramya Yesu Kristo, nafunze amaso yanjye ndasenga.
Namusabye kwiyerekana, niba koko ukuri nyako kuri muri iyi nzu, inyivugishirize ubwanjye kandi nyamara nari nzi ko kamere yanjye ndi umunyabyaha ruharwa.
Ako kanya, nahise mbona umucyo uramurikiye, numva urukundo rwinshi ruranyuzuye ku buryo ntashobor kubona amagambo ayo ariyo yose nakoresha mbasobanurira.
Numva ijwi riranyongoreye riti : " Nguhaye amahoro yanjye, akira urukundo rwanjye. Ntabwo bikiri ngombwa ko wiyahuza ibiyobyabwenge, urukundo rwanjye ruraguhagije kuko ari njye nzira, ukuri n’ubugingo. "
Nshuti zanjye, Ndabaretse mutekereze ibyishimo nagize ako kanya, kumva ukuri nashakaga ndetse n’amahoro mu mutima wanjye avuye ku Mwami Yesu, Ibyishimo byo kubohoka nari maranye imyaka 15 y’ubucakara bw’ibiyobyabwenge.
Icyubahiro cyibe icy’Umwami Yesu kristo uwo neguriye umutima wanjye ufite uyu munsi ubuzima bwanjye mu biganza bye, akandinda iminsi Yose.
Yohana witwaga RUBUNDAKUMAZI


text:
Wari uzi ko ibyo utekereza bishobora kukugiraho ingaruka?
Kuko uko atekereza ku mutima ariko ari. Imigani23: 7a
Abantu benshi bibaza aho ubugome buturuka, nta handi ni kuri satani. Isi ikimara kuremwa, Imana yaremye umuntu mwiza ariko satani amanurwa no kumwanduza kandi abigeraho. Guhera icyo gihe, umubano w’umuntu n’Imana wajemo agatotsi. Nyuma, Imana yabikemurishije kwohereza Kristo ngo aze abohore wa muntu wari warabaye ingaruzwamuheto ya satani.
Ariko nubwo bimeze gutyo, hari agace k’umubiri satani yifashisha kuruta utundi kugira ngo agere ku ntego ye yo gutandukanya umuntu n’Imana nubwo rwose azi neza ko umuntu yacunguwe. Ni umutima.
Hari ijambo duherutse kwiga hano ku rubuga rivuga ku bijyanye no kurinda umutima, twakomeza tukaritekerezaho. Bibliya iratubwiye ngo uko atekereza ku mutima niko ari. Usomye haruguru ku murongo ubanza, usanga havugwa umuntu ufite ijisho ribi. Ubwo n’ukuvuga ngo ubwo afite ijisho ribi, ari gutekereza nabi ubwo nyine ni mubi.Kandi Imana izahana abantu babi.
Bibliya iravuga ngo umuntu atanga ibyo afite abikuye mu bubiko bwe! Nubona umuntu areba nabi, avuga nabi, afite umushiha, amahane, arwana, asambana,… ntukabitindeho, mu bubiko bwe nibyo afite, we kumushakaho ubugwaneza n’ibindi bitari mu bubiko bwe.Yabikura he se?
Uko atekereza ku mutima niko ari! Ujye urinda ibitekerezo byawe, kuko satani ahakorera cyane kugira ngo yuzuze ibibi mu bubiko bwawe. Iyo umuntu ari gutekereza nabi aba ari gukorana na satani.Iyo umuntu ari gutekereza neza, aba ari gukorana n’Imana. Reba uko ibitekerezo byawe bimeze! Umunsi wose ugizwe n’amasaha 24, ukuyemo ayo uba usinziriye, andi asigaye, ibitekerezo byawe byiganjemo iki?
Isubireho niba utekereza nabi, kuko uko utekereza niko uri. Bibliya iravuga ngo iby’ukuri byose abe aribyo biba mu bitekerezo byacu.Imana igufashe kwisuzuma neza wifashishije ibitekerezo byawe.Imana igufashe. Rinda, ntiwemere kuba igikoresho cy’umubi. Imana ibahundagazeho imigisha yayo, Amen.


text:
jeu.
22
mars
2012
ISOMO RYA MBERE
Igitabo cy’Umuhanuzi Yeremiya (Yer 31, 31-34)
31 Igihe kiregereje – uwo ni Uhoraho ubivuze – maze nzagirane Isezerano rishya n’umuryango wa Israheli n’uwa Yuda. 32Rizaba ritandukanye n’iryo nagiranye n’abasekuruza babo, igihe nabafataga ukuboko nkabakura mu gihugu cya Misiri. Bo bishe Isezerano ryanjye – uwo ni Uhoraho ubivuze – ariko jye nakomeje kubabera umutegetsi. 33Dore iryo Sezerano nzagirana n’umuryango wa Israheli nyuma y’iyo minsi – uwo ni Uhoraho ubivuze – amategeko yanjye nzayabacengezamo, nyabandike mu mutima, bityo mbabere Imana na bo bambere umuryango. 34Ntibazongera kwigishanya bavuga ngo «Menya Uhoraho», kuko bose bazaba banzi, uhereye ku muto kugeza ku mukuru – uwo ni Uhoraho ubivuze – nkababanarira ubugome bwabo, sinongere no kwibuka icyaha cyabo ukundi.
ZABURI (Zab 51 (50),3-4,12-13,14-15)
Inyik/ Mana yanjye, ndemamo umutima mushya.
Mana yanjye, ngirira imbabazi ukurikije ineza yawe;
kubera impuhwe zawe nyinshi, umpanagureho ibyaha byanjye.
Nyuhagiraho wese ibicumuro byanjye,
maze unkize icyaha nakoze.
Mana yanjye, ndemamo umutima usukuye,
maze umvugururemo ibitekerezo biboneye.
Ntunyirukane ngo unte kure yawe,
Cyangwa ngo unkuremo umwuka wawe uzira inenge.
Ahubwo mpa kwishimira ko nakijijwe,
kandi unkomezemo umutima wuje ineza.
Abagome nzabatoza inzira yawe,
n’abanyabyaha bakugarukire.
ISOMO RYA KABIRI
Ibaruwa yandikiwe Abahebureyi (Heb 5, 7-9)
Bavandimwe, 7mu gihe cy’imibereho ye yo ku isi, Kristu ni we wasengaga atakamba mu miborogo n’amarira, abitura Uwashoboraga kumurokora urupfu, maze arumvirwa kuko yagororokeye Imana. 8Nubwo yari Mwana bwose, ibyo yababaye byamwigishije kumvira; 9maze aho amariye kuba intagereranywa, abamwumvira bose abaviramo isoko y’ubucungurwe bw’iteka.
IBANGONDIRIMBO RIBANZIRIZA IVANJILI (Yh 3, 14-15)
Singizwa Nyagasani Yezu, kandi uhabwe ikuzo iteka.
Mwana w’umuntu, wamanitswe ku musaraba,
kugira ngo abantu bose bagire ubugingo bw’iteka.
Singizwa Nyagasani Yezu, kandi uhabwe ikuzo iteka.
IVANJILI
+ Yohani (Yh 12, 20-33)
Muri icyo gihe, 20 mu bari baje gusengera i Yeruzalemu ku munsi mukuru, harimo n’Abagereki. 21Begera Filipo wari uw’i Betsayida ho mu Galileya, baramwinginga bati «Nyakubahwa, turashka kubona Yezu.» 22Filipo na we ajya kubibwira Andereya. Andereya na Filipo bajya kubibwira Yezu.
23Yezu abasubiza avuga ati «Koko igihe kirageze cyo kugira ngo Umwana w’umuntu akuzwe. 24Ndababwira ukuri koko : imbuto y’ingano iyo itaguye mu gitaka ngo ihugute, ikomeza kuba yonyine; naho iyo ihuguse yera imbuto nyinshi. 25Ukunda ubuzima bwe arabubura, kandi uwanga ubuzima bwe muri iyi si azabukomeza kugeza mu bugingo bw’iteka. 26Ushaka kumbera umugaragu nankurikire, maze aho ndi, abe ari na ho umugaragu wanjye azaba. Byongeye, ungaragira Data azamwubahiriza. 27Ubu ariko umutima wanjye urahagaze, mvuge ngo iki se? Dawe, iyi saha uyinkize? Nyamara nzi ko ari cyo cyanzanye kugeza kuri iyi saha. 28Dawe, iheshe ikuzo!» Nuko ijwi rituruka mu ijuru riti «Nihesheje ikuzo kandi nzakomeza kuryihesha.» 29Abantu bari bahagaze aho kandi bari bumvise, baravuga bati «Ni inkuba ikubise. » Abandi nabo bati «Ni umumalayika umuyugishije.»
30Yezu arabasubiza ati «Iryo jwi si jye rivugiye, ahubwo ni mwebwe. 31Ubu igihe cyo gucira isi urubanza kirageze; ubu umutware w’iyi si agiye gusukwa hanze. 32 Nanjye nimara kwererezwa hejuru y’isi, nzareshya bose mbiyegereze,» 33 Ibyo yabivuze yerekana urupfu yari agiye gupfa.


text:
sam.
24
mars
2012
Amasomo: Isomo rya 1: Yeremiya 31, 31-34
Zaburi 50
Isomo rya 2 : Ibaruwa yandikiwe abahebureyi 5, 7-9
Ivanjili ya Mutagatifu Yohani 12, 20 -33.
«Imbuto y’ingano iyo iguye mu gitaka igahuguta yera imbuto nyinshi.» (Yh 12,24)
Bavandimwe, dukomeje gukataza dusatira umunsi mukuru wa Pasika, umunsi twizihizaho Izuka rya Nyagasani amaze kunyura mu mibabaro myinshi. Ni byo amasomo y’uyu munsi atubwira, cyane cyane uko twagenza ngo tuzukane na Kristu.
1) Umuhanuzi Yeremiya ati : «Ngiye kugirana n’umuryango wanjye Isezerano rishya.» Iryo sezerano rizaba ritandukanye n’irya mbere, kuko ryo rizaba rishingiye ku gucengeza amategeko y’Uhoraho mu bantu be ndetse no kuyandika mu mitima yabo. Iki gice cy’igitabo cy’Umuhanuzi Yeremiya, ni igice gikomeye cyane, ni agasongero k’inyigisho z’uyu muhanuzi.
Nyuma y’uko isezerano rya mbere ritubahirijwe (reba Yer 31, 32 na Ez 16, 59), n’uburyo Umwami Yowasi yagerageje kongera kurisigasira bikamunanira, Imana yiyemeje kugirana n’umuryango wayo isezerano rishya nyuma y’ijyanwabunyago (586-538), Isezerano rishingiye ku rukundo hagati ya bombi, ari na rwo tegeko rishya ryanditswe mu mitima yabo. Ibisabwashingiro by’iryo sezerano ni bimwe nk’iby’irya kera : Kubahiriza Itegeko, Uhoraho kuba hafi y’umuryango we akawuha amahoro n’uburumbuke (Ez 36, 29-30) bigaragazwa n’iri jambo : «Nzaba Imana yabo na bo bambere umuryango.»(reba Yer 31, 33)
Agashya k’iri sezerano rishya gakubiye mu ngingo eshatu :
10 Uhoraho yiyemeza we ubwe kubabarira umuryango ibicumuro byawo
(Yer 31, 34) ;
20 Ntawe uzongera guhorwa icyaha cy’undi (Yer 31, 29) ;
30 Iyobokamana izaba mu mutima wa buri wese.
Amategeko ntazongera kwandikwa ku bisate by’amabuye, azandikwa mu mutima wa buri wese.
Ntawe uzongera kubwirizwa kumenya Uhoraho buri wese azaba amuzi kuko azaba ari mu mutima we. Ibi byose birashushanya Isezerano rishya kandi rizahoraho iteka ryashinzwe n’Umwami wacu Yezu Kristu rya tegeko rye rishya, n’ingabire ya Roho Mutagatifu utuye mu mitima y’abemera, ryuzurijwe mu maraso Kristu yameneye ku musaraba.
Bavandimwe, twagiranye n’Imana amasezerano igihe tubatijwe, tugahabwa umuganura wa Roho Mutagatifu. Ese ye ayo masezerano turacyayakomeyeho cyangwa twayateye umugongo ?
Igihe cyo gusubiza amaso inyuma ni iki, tukareba aho twadohotse maze tukiyemeza gukurikiza ingingoshingiro ry’Isezerano rishya Kristu yatuzaniye, rishingiye ku rukundo. Ibi rero bidusaba gupfa ku ngeso mbi zitwugarije, kugirango tubashe kuzukana na Kristu, tukaboneraho kwera imbuto nyinshi.
2) Gukurikira no gukurikiza Kristu, nk’uko tubyumvise mu ivanjili ya Yohani, ni ugupfana na Kristu; mu yandi magambo ni uguhara ubuzima bwacu, ni ukwizitura ku bituryohera byose byatugize imbata n’ingaruzwamuheto nk’ibyifuzo by’isi, ubukungu, ubutegetsi, ubwomanzi,... kugirango tuzabashe gutunga ubugingo bw’iteka. Naho kwihambira ku buzima bwacu bukatubera ikigirwamana, kwizirika kuri iyi si binatuviramo umuvumo ndetse n’urupfu rw’iteka. Ukunda ubuzima bwe arabubura, uhara ubugingo bwe azabubona.
Kuri Yezu, ubuzima buzima ni ugupfa. Kugira ngo twinjire mu buzima nyabwo, tugomba gupfa. Nguko uko Yezu yabigenje maze akabiduhamo urugero.
Ushaka kumukurikira, agomba kumukurikiza, agaheka umusaraba we, akanyura inzira na we yanyuze, inzira y’umubabaro ariko ihingutsa mu byishimo bidashira. Imbuto y’umugisha yera ku giti cy’umuruho. Gukorera no gukurikira Kristu si ugukina, si ukunyura inzira y’ubusamo. Ahubwo ni ugukenyera ugakomeza, ukambarira urugamba amaso uyahanze Yezu Kristu. Muri iyo nzira uzahuriramo n’ibibazo byinshi, n’ibigeragezo, ibitotezo ndetse n’urupfu rutabuze, ariko duhumure kuko Kristu yaratsinze.
Nk’uko Bikiramariya w’i Kibeho yabivuze, intumwa ya Kristu, inshuti ye ntitana n’umusaraba we. Duhumure hirya y’umusaraba, hari ikuzo, hirya y’urupfu hari ubuzima, hirya y’uwa gatanu mutagatifu hari Pasika.
3) Ni byo umwanditsi w’ibaruwa yandikiwe abaheburayi atubwira, Kristu n’ubwo yari Imana rwose yarababaye, ariko na we arumvirwa, kuko yagororokeye Imana. Bityo natwe abamwumvira twese, abamufatiraho urugero atuviramo isoko y’ ubuzima buhoraho. Nimutyo ntitwinubire imisaraba yacu, twumvira Imana, bityo na twe tuzagororerwe ibirenze imivugirwe.
Iki gihe cy’igisibo dusigaranye kidufashe kongera ku isuzuma. Twirebe tutihenze mu nkeke z’imitima yacu, twongere umubano dufitanye n’Imana bityo tuzazukane na Kristu turi ibiremwa bishya. Tubisabirane muri iyi Misa, kandi tubisabire na Kiliziya y’isi yose.
Nyagasani turememo umutima usukuye maze utuvugururemo Roho itajegajega, n’ibitekerezo biboneye. Dukize ibyaha byacu byose maze uduhe kukuyoboka, kugirango twitegure izuka rya Kristu dukeye ku mutima no ku mubiri. Mbatuye mwese Zaburi ya 50, tuyizirikaneho kandi tuyigire impamba yacu muri byose na hose, idufashe kwisuzuma, aho dutsindwa dutinyuke dusabe imbabazi nk’umwami Dawudi.
Mbaragije Umubyeyi Bikiramariya Umwamikazi wa Kiliziya
DIYAKONI HAKIZIMANA Emile Bienvenu


text:
Pasiteri Ezra Mpyisi yahishuye ko yaryaga abantu amafaranga ababeshya ngo arabahanurira
Ezra Mpyisi, Pasiteri mu itorero ry’abadivantisiti b’umunsi wa karindwi mu Rwanda, yitandukanyije n’iri torero abwirizamo ubutumwa avuga ko ataryemera ahubwo aribamo ashaka kugira aho abarizwa gusa, aboneraho guhishura ko yajyaga abeshya abantu ngo arabahanurira akabarya amafaranga.
Mu madini yose asengera mu Rwanda, nta na rimwe Ezra Mpyisi abona rikorera Imana, ahubwo asanga ari aya Satani nk’uko yabivuze mu kiganiro Amahumbezi kuri Radio Rwanda. Aha agira ati: “Aya madini yose ndayazi, nta rya Yesu na rimwe ririmo, yose ntarihuje na Bibiliya. Ariko Satani ni umukenya, ayo madini akagira ibyo avuga bya Yesu, ariko akavuga n’ibya satani. Nta rikorero Yesu wenyine rihari, nta n’irikorera satani wenyine rihari. Uba uw’Imana cyangwa ukaba uwa Satani ariko Satani we ntashaka ibyo, ashaka ko uba uw’Imana ukaba n’uwe.”
Uyu mukambwe w’imyaka 94 y’amavuko, ashimangira ko impamvu amadini agenda arushaho kwiyongera mu Rwanda, ariko uko abayashinga baba bakurikiye inyungu zabo, kandi koko akaba abakiza. Aha ninaho yahereye ahakana abiyita abahanuzi, avuga ko nawe yigeze kujya abeshya abantu agahanura bakamuha amafaranga.
Mpyisi ati: “Ni inyungu zabo, iyo wagize idini uba wakize, ni nka business. Vuga uti kuki abantu bahora bubaka amaduka muri Kigali, bubaka amashuri hirya no hino mu Rwanda? Ni urufaranga! Ni inyungu zabo kandi barashaka gukira, kandi uko arishinze niko abantu binjira, iyo binjiye n’urufaranga rukaba rwinjiye. Amadini azahora avuka! Kandi bafite Bibiliya imwe, bafite Yesu umwe. Imana ni imwe, idini igomba kuba imwe kuko n’Imana ari imwe… Biriya by’abahanuzi, ni ubuhanuzi bw’ibinyoma, sinemera ibinyoma. Ubuhanuzi bwa Bibiliya ntibabuvuga, bavuga ubwabo buri mu nyungu zabo. Barahanurira umugore bati wari inguma ugiye kubyara, ingumba zose se ntizizajyayo? Imana yagirira umugore imbabazi akabyara, bati ntureba? Baravura indwara, barakora ibitangaza babeshya, Yesu ntiyaje gukiza imibiri yaje gukiza ibitekerezo… Njye ntawe nemera ko ahanura, nemera Bibiliya. Nanjye nta buhanuzi bwanjye, mvuga Bibiliya. Ntabwo ngira, ntabwo nigeze, ariko igihe nari ntarabimenya, narahanuraga bigacika. Nabivuyemo, ariko nari igitangaza. Ukaza ngo ngwino ngusabire, ngwino nguhe imigisha kandi ntayo mfite, nkayiguha nawe ukampa urufaranga, nanjye narababeshye, nararikoze. Ariko n’ubu ndicuza, ubu sindi Mpyisi wawundi.”
Ezra Mpyisi kandi avuga ko itorero ry’abadivantisiti b’umunsi wa karindwi abwirizamo ubutumwa, ataryemera ariko aribamo byo kugirango agire aho abarizwa. Ati: “Sinshaka kuba gahuru, gahuru ni umuntu utagira indangamuntu, utagira iwe, urara aho bwije, yagera mu gihuru akakinjiramo akakiraramo. Sinshaka kuba gahuru rero. Ariko ni iby’aha munsi y’izuba, ariko idini yanjye y’ukuri ni iyo hejuru y’izuba, ni Bibiliya. Nitwa iryo zina (umudivantisiti w’umunsi wa karindwi) ariko sinkora nkabo. Ngira itorero, ngira aho mbarizwa ariko sinkora nk’ibyo bakora, sinigisha nk’uko bigisha, nigishaga nkabo ariko sinkigisha nkabo. Ndi kumwe nabo ntari kumwe nabo. Idini nyirimo, ntacyo bantwaye n’ubu barampemba, bampa pansiyo (pension) yanjye, n’ubu nitwa Pasitoro sha, n’ubu ndashyingira…”
Ukwezi.com


text:
Tariki ya 8 Nzeri ni umunsi mpuzamahanga wahariwe gusoma, kwandika no kubara. Nyamara nkuko imibare ibigaragaza muri miliyoni 774 z’ababatuye isi batazi gusoma bibiri bya gatatu byabo (2/3) ni abagore.
Mu Rwanda, abagore bazi gusoma no kwandika ni 64, 9% mu gihe abagabo ari 75,1%. Naho umubare munini w’abana bava mu mashuri batayarangije ni abakobwa.
Impamvu abagore aribo ahanini batazi gusoma no kwandika
Ikandamizwa rishingiye ku gitsina
Nkuko bamwe mu bagore twaganiriye babitangaza ngo impamvu batigeze bamenya gusoma no kwandika ngo akenshi byaturukaga ku babyeyi babo babasumbanyaga n’abasaza babo bababwira ko bo bagomba gukora imirimo yo mu rugo gusa ko iby’ amashuri bitabareba.
Nyiraneza ImmaculĂ©e ni umwe mu bagore twaganiriye yagize ati “ku myaka 53 mfite sinzi gusoma kandi abahungu tuvukana bo barabizi, Papa yambuzaga kwiga ambwira ko abakobwa badakwiye kujya kwiga”
Politiki mbi yahezaga bamwe
Ku rundi ruhande ngo hari abagore bagezweho n’ ingaruka mbi zo kutemererwa kujya mu ishuri kubera politiki mbi yahezaga bamwe abandi bakemererwa kwiga. Mukantabana w’imyaka 51 ngo ntazi gusoma neza kuko yatangiye kwiga abonye ko ntaho byazamugeza kuko atari yemerewe kujya mu mashuri yisumbuye ahitamo kuva mu ishuri aciwe intege no kuba yarumvaga ko kwiga kwe nta hazaza hafite.
Ubukene
Ubukene ni kimwe mu byatumye abagore benshi usanga batazi gusoma ngo kuko iyo umubyeyi yabaga ari umukene yahitagamo ko umwana w’umuhungu ari we yashakiriza amafaranga akajya kwiga naho umukobwa akaba asigaye mu rugo
Uwingeneye Joyeuse afite imyaka 25 ngo ubwo yigaga mu mwaka wa kabiri w’amashuri abanza, we na musaza we babirukaniye amafaranga y’ishuri ababyeyi be bamubwira ko batabona amafaranga yabo bose ko ahubwo we agiye kurivamo musaza we agakomeza. Yagize ati “nababajwe nuko namurushaga ubwenge akaba arijye banga ko nkomeza”
U Rwanda rufite intego yo kuba rwageze kuri 85 % by’ Abanyarwanda bazi gusoma, kwandika no kubara mu mwaka wa 2015 ; no kugera kuri 90% mu mwaka wa 2017. Intego kandi ni uko Abanyarwanda bose bazaba bazi gusoma, kwandika no kubara mu 2020.
Uko gusoma no kubara byifashe mu banyarwandakazi
Tariki ya 8 Nzeri ni umunsi mpuzamahanga wahariwe gusoma, kwandika no kubara. Nyamara nkuko imibare ibigaragaza muri miliyoni 774 z’ababatuye isi batazi gusoma bibiri bya gatatu byabo (2/3) ni abagore.
Labels: uburinganire


text:
Hindurira benshi kuri Kristo
Sangiza abandi ubuhamya, inkuru, amafoto.. kuri Bibiliya.com
“Kandi abanyabwenge bazarabagirana nk’umucyo wo mu isanzure ry’ijuru, n’abahinduriye benshi ku bukiranutsi bazaka nk’inyenyeri iteka ryose” Daniyeli 12:3
Niba ufite inkuru, ubuhamya cyangwa amafoto wifuza gusangiza abandi basomyo ba Bibiliya.com uhawe ikaze. Fasha abantu ibihumbi n’ibihumbi batazi Imana kuyimenya utanga ubuhamya, udutekerezo twigisha, amafoto afite icyo yigisha n’ibindi byinshi byafasha abantu gukomeza gukorera Imana badacitse intege.
Turakwibutsa ko uru rubuga ruzagufasha gutambutsa inkuru zawe ku buntu nkuko Ijambo ry’Imana ritagurwa cyangwa ngo rigurishwe.
Ba umwe mubazahabwa ikamba ryo kwaka nk’inyenyeri iteka ryose nkuko tubisoma muri Daniyeli 12:3.
Niba wifuza kuba umwe mu banditsi bo kuri Bibiliya.com, ohereza email hano:
Murakoze Imana ibahe umugisha.


text:
Abacamanza 1
Abayuda nAbasimeyoni banesha umwami wAbanyakanāni
1.Yosuwa amaze gupfa Abisirayeli babaza Uwiteka bati Muri twe ni nde uzabanza gutera Abanyakanāni kubarwanya? 2.Uwiteka aravuga ati Abayuda ni bo bazabanzayo, dore mbagabije icyo gihugu. 3.Nuko Abayuda babwira Abasimeyoni bene wabo bati Nimuze tujyane mu mugabane wacu turwane nAbanyakanāni, natwe tuzabatabara mu wanyu mugabane. Nuko Abasimeyoni bajyana na bo. 4.Abayuda barazamuka, Uwiteka atanga Abanyakanāni nAbaferizi arababagabiza, bicira i Bezeki ingabo zabo inzovu imwe. 5.Basanga Adonibezeki i Bezeki baramurwanya, banesha Abanyakanāni nAbaferizi. 6.Ariko Adonibezeki arahunga baramukurikira, baramufata bamuca ibikumwe namano manini. 7.Adonibezeki aravuga ati Abami mirongo irindwi baciwe ibikumwe namano manini, bajyaga batoragura ibyokurya munsi yameza yanjye, uko nabagize ni ko Uwiteka anyituye. Nuko bamuzana i Yerusalemu, agwayo.
Kalebu ahindūra ibihugu yahawe
8.Maze Abayuda batera i Yerusalemu barahatsinda baharimbuza inkota, batwika uwo mudugudu. 9.Maze Abayuda baramanuka batera Abanyakanāni bo mu gihugu cyimisozi miremire, nabikusi nabo mu bibaya. 10.Kandi barongera batera Abanyakanāni bari batuye i Heburoni (kera i Heburoni hitwaga i Kiriyataruba), maze banesha Sheshayi na Ahimani na Talumayi. 11.Bavayo batera abari batuye i Debira (kera i Debira hitwaga i Kiriyatiseferi). 12.Ariko Kalebu aravuga ati Uzatera i Kiriyatiseferi akahatsinda, nzamushyingira umukobwa wanjye Akisa. 13.Bukeye Otiniyeli mwene Kenazi murumuna wa Kalebu arahatsinda, nuko ashyingirwa wa mukobwa. 14.Maze uwo mukobwa yegera umugabo we aramuhendahenda ngo asabe se igikingi. Ava ku ndogobe ye, Kalebu aramubaza ati Urashaka iki? 15.Aramusubiza ati Ubwo wampaye igikingi ikusi, na none ungirire ubuntu umpe namasōko yamazi. Nuko Kalebu amuha amasōko yo haruguru nayo hepfo.
Abisirayeli bakomeza kwirukana ababisha
16.Nuko abana ba wa Mukeni sebukwe wa Mose, bazamukana na bene Yuda bavuye mu mudugudu wimikindo, bajya mu butayu bwi Buyuda buri ikusi ya Arada, baturanayo nabaho. 17.Bukeye Abayuda bajyana nAbasimeyoni bene wabo, banesha Abanyakanāni babaturage bi Sefati, baraharimbura rwose. Kandi uwo mudugudu witwaga Horuma. 18.Maze Abayuda batsinda i Gaza bageza ku rugabano rwaho, na Ashikeloni nurugabano rwaho, na Ekuroni nurugabano rwaho. 19.Uwiteka yari kumwe nAbayuda birukana bene igihugu cyimisozi miremire, ariko ntibabasha kwirukana abo mu bibaya kuko bari bafite amagare yibyuma. 20.Kalebu bamuha i Heburoni nkuko Mose yari yaravuze, yirukanamo bene Anaki uko ari batatu. 21.Ariko Ababenyamini bo ntibirukanye Abayebusi babaturage bi Yerusalemu, nuko Abayebusi baturana nAbabenyamini i Yerusalemu na bugingo nubu. 22.Abumuryango wa Yosefu na bo barazamuka ngo batere i Beteli, Uwiteka yari kumwe na bo. 23.Babanza gutuma abatasi i Beteli (kera uwo mudugudu witwaga Luzi). 24.Abo batasi babonye umuntu wavaga muri uwo mudugudu baramwinginga bati Twereke irembo ryuyu mudugudu tuzakugirira neza. 25.Uwo mugabo abereka irembo ryumudugudu, nuko Abayosefu barimbuza abo muri uwo mudugudu inkota, ariko wa mugabo nabo mu rugo rwe bose barabareka. 26.Uwo mugabo aherako ajya mu gihugu cyAbaheti yubakayo umudugudu awita Luzi, ari ryo zina ryawo na bugingo nubu. 27.Abamanase bo ntibirukanye abaturage bi Betisheyani nabo mu midugudu yaho, cyangwa abi Tānaki nimidugudu yaho, cyangwa abi Dori nimidugudu yaho, cyangwa aba Ibuleyamu nimidugudu yaho, cyangwa abi Megido nimidugudu yaho. Nuko abo Banyakanāni bakunda kuguma muri icyo gihugu. 28.Abisirayeli bamaze gukomera bakoresha Abanyakanāni amakoro, ntibabirukana rwose. 29.Abefurayimu na bo ntibirukanye Abanyakanāni batuye i Gezeri, ahubwo Abanyakanāni baturanaga na bo i Gezeri. 30.Abazebuluni na bo ntibirukanye abaturage bi Kitironi cyangwa abaturage bi Nahalali, ariko abo Banyakanāni baturanaga na bo, bagakoreshwa amakoro. 31.Abashēri na bo ntibirukanye abaturage bo kuri Ako cyangwa abi Sidoni, cyangwa abo kuri Ahulaba cyangwa abo kuri Akizibu, cyangwa abi Heliba cyangwa abo kuri Afika, cyangwa abi Rehobu, 32.ahubwo Abashēri baturana nAbanyakanāni bene icyo gihugu, ntibabirukana. 33.Abanafutali na bo ntibirukanye abaturage bi Betishemeshi cyangwa abi Betanati, ahubwo baturana nAbanyakanāni bene icyo gihugu, ariko abaturage bi Betishemeshi ni Betanati bakoreshwa amakoro. 34.Abamori baherereza Abadani mu gihugu cyimisozi miremire, ntibabakundira kumanuka mu kibaya. 35.Kandi Abamori bashakaga gutura ku musozi wa Heresi muri Ayaloni ni Shālubimu, ariko bene Yosefu babarushije amaboko, babakoresha amakoro. 36.Nuko urugabano rwAbamori rwaheraga ahaterera hajya muri Akurabimu ku rutare, rukagera mu mpinga.
Uri gusoma Abacamanza igice cya:


text:
Gakenke: Abasore bize bashaka kurongora babangamiwe n’inkwano bakwa
Abasore bize ndetse n’abandi bafite amikoro aciriritse bo mu karere ka Gakenke bitegura gushaka ngo muri iyi minsi bafite ikibazo cyo kubona inkwano basabwa n’ababyeyi b’abakobwa bize kaminuza usanga zihanitse ugereranyije n’ibyari bisanzwe mu muco nyarwanda.
Inkwano ntikiri inka nka mbere, abasore basabwa amafaranga kuva ku bihumbi 500 kugeza kuri miliyoni ebyiri z’amafaranga y’u Rwanda. Abasore twaganiriye bavuga ko ayo mafaranga atangwa nyuma yo guciririkanya bigaragaza ko inkwano itakiri impano ahubwo imaze kuba ikiguzi.
Turatsinze Felicien ukiri umusore agira ati: “Nabyirutse nsanga bakwa inka ariko biragenda bihindura isura kugeza ubwo bigenda bijya mu kiguzi … gushaka umukobwa runaka muragenda mugaciririkanya ese nk’aho ushaka kugura na bo bashaka kugururisha, bityo bikagenda bizamura igiciro ku buryo bibangamiye abasore.”
Uyu musore akomeza avuga ko kubona ayo mafaranga bigoye kuko abantu bafite amikoro ari bake kandi umusore aba asabwa no kugura ibikoresho bitandukanye byo mu nzu mbere yo kurongora no kuzatunga umuryango we.
Kubona inkwano bisaba gusaba inguzanyo muri banki ugasanga gutunga urugo nyuma y’ubukwe biba ikibazo.
Ntirenganya Epimaque, asobanura ko ababyeyi baca inkwano muri iyi minsi bashingiye ku byo batanze ku mukobwa, niba yarize babara amafaranga bamurihiriye mu mashuri yisumbuye na kaminuza ntibagire n’ubwoba bwo kukwaka inkwano ingana na miliyoni irenga.
Yongeraho ko ari uguta umuco nyarwanda aho ababyeyi bashaka indonke no kwikenura mu bana babo bitwaje ko hari ibintu babatanzeho mbere n’ibyo bazabatangaho mu bukwe.
Icyakora, abakobwa bakuze bakeneye abagabo bo bumvikana n’ababyeyi babo bakorohereza abasore ku nkwano kuko baba bashaka abagabo kubera imyaka. Ngo umusore asabwa gusa kumwambika bakabivungajamo inkwano.
Sebagisha Emmanuel avuga ko abantu bakwiye kugaruka ku muco bagakwa inka aho gutanga amafaranga bigaragara ko ari igiciro kandi nta kiguzi wabona watanga ku muntu.
Basanga nubwo inkwano ari ubwumvikane, abayobozi batandukanye n’abantu bakunda umuco bagomba kwigisha abantu bakagaruka ku muco nyarwanda, inkwano ikaba inka ngo naho ubundi bizagira ingaruka ku basore bananirwe gushaka n’abakobwa bagumirwe.
Nshimiyimana Leonard
Ibitekerezo ( 4 )
Njye narabirangije kandi njye nubahirije umuco ku buryo nta kibazo nagize, navugiraga bagenzi banjye bajya bambwira ko bugarijwe cyane. Ubwo ababyeyi basoma iyi nkuru rero bamenye ko nibatitonda bazagumana n’abana babo bakaba barabahohoteye. Burya umukobwa agira uburenganzira kimwe n’ubw’umuhungu, kandi ababyeyi bashinzwe kufasha abana kugeza bubatse ingo. Ibyo rero bishatse kuvuga ko nta mukobwa wakagombye gushakwamo amakiriro y’ababyeyi be cyane ko bose baba bakeneye kubaho. Kandi burya umuryango ugomba gushingira ku rukundo kuruta ku nkwano. Gusa abahungu ntibakabyitwaze ngo bange gutanga ishimwe ku babyeyi.Murakoze
Yego Nyagasani we, ahaaa turaje tubareke kubarongora nibamara gukura nibwo tuzabarongora tu, naho bakiri duto wapi, da.
gushaka ntabwo ari agahato. abakobwa nibazamura ibiciro natwe tuzifata. ibyo nabyo cyangwa twibere abapadiri dore ko nta n icyo bidutwaye
hababaje felicien utararongora! nonese Epimaque aratanga igitekerezo kandi yararangije gusaba no gukwa ubu umugore yatangiye kwema ibyiknwano sha biduharire ubundi ube urakuriza madame wawe kuko woweho waragikemuye.


text:
Kuva mu isezerano rya kera, Bibiliya yari yaramaze kuvuga ku ivuka rya Yesu ndetse inavuga urupfu rwe. Umuhanuzi yesaya yarahanuye aravuga ati "Ariko Uwiteka yashimye kumushenjagura, yaramubabaje. Ubwo ubugingo bwe buzitamba ho igitambo cyo gukuraho ibyaha, azabona urubyaro, azarama, ibyo Uwiteka ashaka bizasohozwa neza n’ukuboko kwe" - Yesaya 53:10.
Wakwibaza impamvu Imana yishimiye gushenjagura no kwibabariza umwana wayo w’ikinege, ariko Bibiliya igaragaza ko impamvu ari uko Imana yashatse ko aba igitambo nkuko yari yabyiyemereye ngo acungure umwana w’umuntu.
Ariko impamvu nyamukuru ni izi zikurikira:
•Imana yashakaga kutugaragariza ko urukundo yadukunze rutagira akagero "ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha" - Abaroma 5:8 Ikiguzi cy’ibyaha ni urupfu,Yesu yishyuye icyo kiguzi, ubwo yemeraga kudupfira ku musaraba kugira ngo adukize umujinya w’Uwiteka Imana kubw’ ibyaha byacu.
•Imana kandi yari yishimiye kuzura umwana wayo mu bapfuye: Ku musaraba Yesu yavuze n’ijwi rirenga ngo”birarangiye” ikiguzi cy’ibyaha byacu cyari kishyuwe cyose. Nyuma y’iminsi itatu gusa,yarazutse ava mu bapfuye kugira ngo abihamye ko yatwishyuriye ikiguzi cy’ibyaha byacu. Ubu ni muzima atanga ubugingo bw’iteka ku bamwemeye bakihana.
Bibiliya iravuga iti "Niwatuza akanwa kawe yuko Yesu ari Umwami, ukizera mu mutima wawe yuko Imana yamuzuye uzakizwa, kuko umutima ari wo umuntu yizeza akabarwaho gukiranuka, kandi akanwa akaba ari ko yatuza agakizwa"- Abaroma 10:9-10.
Muri we niho hari ugukizwa, ukwiye kumuha ubugingo bwawe niba wifuza kuzabaho iteka ryose kuko yaravuze ati "Uwo Data yampaye wese aza aho ndi, kandi uza aho ndi sinzamwirukana na hato"-Yohana 6:37.


text:
Aba baturage batuye mu tugari twa Gorwe mu Murenge wa Mata, na Ngeri mu Murenge wa Munini, hari kubakwa imidugudu y’icyitegererezo bazatuzwamo kugira ngo amasambu yabo ahingwemo icyayi.
Iyi midugudu irimo kubakwa n’umutwe w’inkeragutabara mu ngabo z’igihugu, ku bufatanye ikigo gishinzwe kohereza mu mahanga ibikomoka ku buhinzi (NAEB).
Bavuga ko ibikorwa byo kubabarurira imitungo ndetse no kuyishyura bikorwa mu buryo batishimiye.
Batung agatoki ahanini abakozi b’abanyabiraka ba NAEB babafasha mu bikorwa byo kubaruza imitungo yabo.
Bimwe mu bibazo aba baturage bagaragaza birimo ibyo kuba bamwe baratanze ibyangombwa bigaragaza imitungo yabo yabaruwe, ariko ngo mu kwishyurwa bakabura bimwe muri ibyo byangombwa, ibibazo byo kwishyurwa ibice, gusinyirwa batabizi n’ibindi.
Nyirahabimana wo mu Kagari ka Gorwe mu Murenge wa Munini agira ati ”Nk’ubu natanze ibyangombwa bitatu kuko dufite amasambu atatu ngeze ku kagari bashyize muri mashini barambwira ngo hari icyangombwa kitarimo! Cyagiye hehe kandi twarabitanze byose byuzuye”.
Umukozi wa NAEB uri gukurikirana ibikorwa byo kubara imitungo no kwimura abaturage, Ngarambe Jovit, ntahakana ko bishoboka ko habaho amakosa, kuko ngo umuturage asabwa gusinya ku byangombwa bibiri, bityo hakaba habaho ikosa mu kwimura amakuru ava ku cyangombwa kimwe ajya ku kindi.
Ngarambe ariko, avuga ko igihe umuturage asanze hari ikibazo kiri mu byangombwa bye asabwa kwihutira kukigaragaza kugira ngo afashwe.
Ati “Ntawe uhakana ko habamo ikosa, gusa iyo umuturage amaze kuribona agomba kubitumenyesha tukabikemura”.
Guverineri w’Intara y’Amajyepfo, Munyantwari Alphonse, nyuma yo kumva ibi bibazo yijeje abaturage ko mu gihe cy’icyumweru kimwe, ubuyobozi bw’akarere bugiye kubikemura buri wese akabona ibyo agomba kubona ntawe urenganyijwe.
Muri utu tugari twa Gorwe na Ngeri harimo kubakwa amazu 100, muri yo hakaba harimo agizwe n’izu imwe izatuzwamo imiryango 4 (ibyo bita four in one), ndetse n’izizatuzwamo imiryango 2 (two in one).


text:
Abantu benshi bakunda kwibaza niba hari indi nyungu iboneka igihe umuntu yakiriye Yesu Kristo nk’umwami n’umukizza w’ubugingo bwe. Burya nta gihombo kirimo kwakira Yesu Kristo kuko abasha gutanga impano zifite agaciro gakomeye cyane akenshi usanga nta nahandi wazikura.
Iyo wakiriye Yesu Kristo nk’umwami n’umukiza w’ubugingo bwawe, uba uteye intambwe ikomeye ikugeza mu bugingo buhoraho kandi ukaba n’umuraganwa na Kristo mu bwami bw’ijuru, hejuru y’ibyo byose hiyongeraho guhabwa gukiranuka, amahoro n’umunezero kuko uba wamaze kuba inzu ya Mwuka Wera.
Kwakira izo mpano nta kindi bisaba uretse gufungura umutima wawe ukemerera Yesu Kristo akaba muri wowe. Wikwirirwa utegereza ejo hazaza ngo ubone kumwakira, igihe niki kuko akubikiye izo mpano ahubwo aragutegereje ngo utangire kuzifungura!


text:
“Kuko bimeze bityo, nk’uko ibyaha byazanywe mu isi n’umuntu umwe, urupfu rukazanwa n’ibyaha, ni ko urupfu rugera ku bantu bose kuko bose bakoze ibyaha”—Abaroma 5:12.
Abantu benshi bumva ko kurwara ari ibintu bitugwirira. Abandi batekereza ko imbaraga ndengakamere, urugero nk’imyuka mibi, ari zo zituma abantu barwara.
Bibiliya ivuga ko kuba turwara biterwa n’umuntu wa mbere wigometse ku Mana (Abaroma 5:12). Mbere y’uko ababyeyi bacu ba mbere ari bo Adamu na Eva bigomeka, bari bafite ubuzima buzira umuze. Bari bazi ko nibaramuka banze gukomeza kwitabwaho n’Imana irangwa n’urukundo, bagombaga gupfa (Intangiriro 2:16, 17). Ariko bihinduye abanzi bayo, maze batakaza ubutungane.
Ababyeyi bacu ba mbere bamaze kwigomeka, baturaze kudatungana. Ku bw’ibyo, nubwo abantu bakora ibishoboka byose ngo bakureho indwara, turacyarwara.
Mu gihe turwaye Bibiliya iduha iyi nama : “Abazima si bo bifuza umuvuzi, keretse abarwayi”- Matayo 9:12.
Kandi Imana iduha isezerano ry’uko izavanaho imibabaro,indwara n’urupfu nkuko tubisoma mu Ibyahishuwe 21:3,4


text:
Umukristu muzima abyara abandi naho utunguka ameze nk’intama itabyara kandi iyo ntinezeza nyirayo
Rimwe narimwe usanga hari abakristu bumvako kuba barakijijwe bakakira Umwami Yesu bihagije, igisigaye ari ukwirinda gusa ngo bazigire mu ijuru.
Yego koko nibyizako bakijijwe bakizera Umwami Yesu, ariko ntibihagije ntabwo bakwiriye gutuza ngo baterere agati mu ryinyo kuko nabo bagomba kuzana abandi bantu kuri Kristo bakaba intama zibyara izindi ntibabe ingumba.
Ubundi intama niyo ibyara izindi ntabwo umwungeri ariwe ubyara intama ahubwo we ashinzwe kuzigaburira, akazishora ku mariba meza, akazivura indwara, akazimenyera ibizikwiriye byose ngo zikure neza. Byumvikane ko umwungeri wacu Yesu Kristu atariwe ufite inshingano zokubyara abandi bakristu, ahumbwo nitwe abakristu tugomba kubyara abandi tukaba intama zibyara aho kuba ingumba kandi no mubuzima busanzwe ntawakwishimira gutunga intama itabyara kandi nyirayo ashakako ibyara
Akagiranyinshi.
Yesu we yakoze icyo yagombaga gukora arinacyo cyari gikomeye cyo gushaka intama yarizimiye. Ubwo rero Yesu yagaruye intama yarizimiye, nayo igomba gukomeza kororoka ibyara izindi.
Yesu ubwe kandi ariwe Mwungeri mukuru yagiye mu ijuru ariko igifite ikibazo cyuko ibisarurwa ari byinshi ariko abasaruzi akaba aribake. I byobisarurwa nibariya batarava mu bizira ngo bamwizere bakeneye abababwiriza ubutumwa bwiza, kandi uko kubabwiriza bagakizwa niko kubyara izindi ntama.
Yasize kandi atanze itegeko umukristo wese akwiriye kumvira agira ati’nuko mugende muhindure abantu bomumahanga yose abigishwa,…MATAYO 28:19’.
Byumvikane reroko gukizwa gusa bidahagije ahubwo ukijijwe agomba guharanirako n’abandi bakizwa kandi akabigeraho akirinda kuba ingumba kwa Yesu.


text:
Ikimenyetso cyo kumanyagura no gusangira kwera, ni igikorwa gikomeye kubagize itorero bitewe n’icyo byibutsa abizera umwami Yesu. Hariho ababyita gusangira igaburo ryera, abavuga ko ari ukujya ku meza yera, mu muco umwe bakavuga ko ari ukumanyagura umutsima ariko byose bihuriza hamwe ubusobanuro.
Twirengagije ibijyanye no kuba umuntuyarakijijwe, umubiri muzima na roho nzima nibyo mugisha wa mbere umuntu wese yakwifuza kugira. Mu Igaburo ryera ni umuyobor mwiza Imana ikoresha kugira ngo ikize umuntu yaba ku mubiri no mu bugingo.
Iki gikorwa cyatangiye kuva mw’ijoro rya nyuma Yesu Kristo yari gutangwamo m mabuko yabamwishe, aho yasangiye n’abigishwa be bwa nyuma. Icyo gihe yari azi neza Ibiza kuba ari nayo mpamvu yagombaga gusohoza ibyo yasabwaga byose ngo acungure umuntu. Muri iryo joro nibwo yatangiza igikorwa abamwizera bose bakorera hamwe nk’itorero ari cyo kitwa igaburo ryera ( Luka 22:19-20, 1Abakorinto 11:24-25)
Igaburo ryera Yesu Kristo yarisize nk’ikimenyetso abamukunda bose bagomba gukora kugira ngo bahore bamwibuka, niba rero nawe umwizera ko yagucunguye, ni itegeko ko ufata umwanya wo kuzirikana uwo mwami. Mu gihe ufata Igaburo ryera, ugomba kwibuka ko rikwereka uko umubiriwe watanyaguwe kugira ngo uwawe wubakwe, ukazirikana kandi ko amaraso ye yamenetse kugira ngo wakire kubabarirwa ibyaha.
Muri iki gihe rero igihe ugiye ku meza yera ugafata umugati washimiwe, ugomba kumva no kwizera ko uri kwakira ubuzima buva ku mana kuko uba urikuyakira muri wowe.
Igihe uri kunywera ku gikombe, ugomba kwatura ko wakiriye kubabarirwa ibyaha kandi ko wambitswe gukiranuka. Amaraso ya Yesu Kristo yadushoboje kugaragara imbere y’Imana dukiranutse ku buryo twemererwa kugera imbere yayo twemye kandi twasenga tukizera ko yumvise gusenga kwacu.(Abaheburayo 4:16)
Ese itorero ubarizwamo rijya ku igaburo ryera? Niba badatafata igaburo ryera harimo ikibazo kuko batubahiriza amabwiriza umwami Yesu yabasigiye. Ntukabure kujya ku meza matagatifu niba waramaze kugera ikirenge mu cya Kristo Yesu kuko abemera kugenda nkuko yagendaga aribo n’ubundi azagaruka aje gutwara kwimana na we ya ngoma itazashira.


text:
Rwanda | Burera: Ubushobozi buke mu nzego z’ibanze butuma hatangwa serivisi itanoze
Abayobozi b’inzego z’ibanze bo mu karere ka Burera bavuga ko baha abaturage serivisi nziza uko bishoboka ngo ariko kuba idatangwa ijana ku ijana ni ukubera impamvu zimwe na zimwe ziterwa n’ubushobozi bukiri buke muri izo nzego.
Ibyo babitangaza mu gihe Ikigo cy’igihugu gishinzwe imiyoborere (RGB: Rwanda Governance Board) gitangaza ko itangwa rya serivisi mu bayobozi bo mu nzego z’ibanze mu Rwanda riri ku kigero cyo hasi.
Bamwe mu bayobozi bo mu nzego z’ibanze mu karere ka Burera twaganiriye n bavuga ko amahugurwa bahabwa abakangurira gutanga serivisi nziza atuma nabo barushaho gushyira mu bikorwa ibyo baba bayakuye mo nk’uko Ndayisaba Egide, umunyamabanga nshingwa bikorwa w’umurenge wa Bungwe, abitangaza.
Agira ati “ mu nzego z’ibanze ntabwo navuga ko imitangire ya serivisi ikiri inyuma ariko ni ukugenda turusha ho…nta byera ngo de ariko ni myiza kandi ni ukurusha ho uko bwije bugacya abantu bagenda biyungura ubwenge n’ibyo baba bakoze nabi bakongera bakabihindura bakabikora nezaâ€.
Mugiraneza Protais, ushinzwe irangamimerere mu murenge wa Kinoni, mu karere ka Burera, avuga ko ikimirijwe imbere ari ukugira ngo umuturage abone serivisi uko abyifuza ariko kuba bidakorwa uko byifuzwa biterwa n’ubushobozi buke bw’inzego z’ibanze.
Agira ati “ …ku rwego rw’umurenge kugira ngo umuturage niba ari mu kagari runaka, niba akeneye serivisi bisaba kugira ngo umwegere umusange aho ari. Kuhamusanga rero bisaba ubushobozi, bisaba inyoroshyangendo (déplacement) ariko ku murenge ibyo ntabwo bihariâ€.
Akomeza avuga ko indi mbogamizi abayobozi b’inzego z’ibanze mu karere ka Burera bakunda kugira bigatuma serivisi ihabwa abaturage itagenda neza ari uko nta bushobozi bujyanye n’amafaranga buragera mu rwego rw’umurenge. Ikintu cyose umurenge ukenera ugisaba ku karere nk’uko abisobanura.
Agira ati “…buri gihe icyo dusaba cyose, dusaba akarere. Iyo ari ikihutirwa gisaba kuba wakoresha amafaranga kugira ngo ube wakemura ikibazo cy’umuturage, bisaba kubanza wakira ya nkunga yo ku karere…yakugera ho itinze…hari ibidindira, yakugera ho vuba hari ibyo ushobora gukemura…â€.
Akomeza avuga ko kuba umurenge ugitega amaso ubuyobozi bw’akarere hari ibintu bimwe na bimwe bigenda bidindira. Ariko ubuyobozi bw’imirenge bugerageza gukora ibishoboka bugatanga serivisi iboneye kuko bizeye ko icyo kibazo kizakemuka mu minsi iri imbere.
Ubushakashatsi bwakozwe n’ikigo cy’igihugu gishinzwe imiyoborere (RGB) bugaragaza ko imitangire ya serivisi muri rusange mu Rwanda iri ku kigero cya 66,21%.
RGB isaba abayobozi bo mu nzego z’ibanze guha abaturage serivisi nziza, babaha ijambo kugira ngo bungurane ibitekerezo kuri gahunda za leta ndetse banakemurira ku gihe ibibazo by’abaturage n’ibindi.


text:
dim.
16
janv.
2011
ISOMO RYA MBERE
Isomo ryo mu gitabo cy’Umuhanuzi Izayi (Iz 49,3.5-6)
Dore amagambo y’Umugaragu w’Uhoraho: 3Uhoraho yarambwiye ati «Israheli, uri umugaragu wanjye, ni wowe nzagaragarizamo ikuzo ryanjye.» 5None ngaha Uhoraho yabyivugiye, we wandemeye kumubera umugaragu kuva nkiri mu nda ya mama, kugira ngo mugarurire Yakobo, mukorakoranyirize Israheli; guhera ubu rero mfite ubutoni kuri Uhoraho, ububasha bwanjye bukaba ari Imana yanjye. 6Yarambwiye ati «Gusubiranya imiryango ya Yakobo no kugarura abarokotse ba Israheli, ibyo ntibihagije ku mugaragu wanjye; ahubwo nakugeneye kuba urumuri rw’amahanga, kugira ngo umukiro wanjye usakare kugera ku mpera z’isi.»
ZABURI (Zab 40 (39), 2.4ab, 7-8a, 8b-9, 10c.11bc)
Inyik/ Ngaha ndaje Nyagasani,
niyemeje gukora ibigushimisha.
Ningiye Uhoraho, mwiringira ntatezuka;
nuko anyitaho maze yumva amaganya yanjye.
Yampaye guhanika indirimbo nshya,
ndirimbira Imana yacu ibisingizo biyikwiye.
Ntiwifuje ibitambo cyangwa amaturo,
ahubwo wanzibuye amatwi ngo numwe ;
ntiwigombye igitambo gitwikwa cyangwa icy’impongano,
ni yo mpamvu navuze nti «Ngaha ndaje!»
Mu muzingo w’igitabo handitswemo icyo unshakaho.
Mana yanjye, niyemeje gukora ibigushimisha,
maze amategeko yawe ajye ampora ku mutima!
Sinigeze mbumba umunwa ngo nceceke,
namamaje ubudahemuka bwawe n’umukiro uguturukaho,
sinahishahisha ineza n’ukuri byawe imbere y’ikoraniro rigari.
ISOMO RYA KABIRI
Intangiriro y’ibaruwa ya mbere Mutagatifu Pawulo Intumwa yandikiye Abanyakorinti (1 Kor 1, 1-3)
1Jye Pawulo, watorewe kuba intumwa ya Yezu Kristu uko Imana yabishatse, hamwe n’umuvandimwe wacu Sositeni, 2kuri Kiliziya y’Imana iri i Korinti, ari yo mwebwe abatagatifujwe muri Yezu Kristu, mugahamagarirwa kuba intungane hamwe n’abandi bose biyambaza, aho bari hose, izina rya Nyagasani Yezu Kristu Umwami wabo n’uwacu: 3tubifurije ineza n’amahoro biva ku Mana Umubyeyi wacu, no kuri Nyagasani Yezu Kristu.
IBANGONDIRIMBO RIBANZIRIZA IVANJILI (Yh 1,14a.12)
Alleluya Alleluya.
Nuko Jambo yigira umuntu maze abana natwe.
Abamwakiriye bose yabahaye ububasha bwo guhinduka abana
b’Imana.
Alleluya.
IVANJILI
+ Amagambo yo mu Ivanjili ntagatifu uko yanditswe na Yohani (Yh 1, 29-34)
Muri icyo gihe, 29Yohani abona Yezu aje amusanga aravuga ati «Dore Ntama w’Imana ugiye gukuraho icyaha cy’isi. 30Ni We navugaga ngira nti ‘Ngiye gukurikirwa n’umuntu unduta, kuko yariho mbere yanjye.’ 31Jye sinari muzi, ariko kugira ngo agaragarizwe Israheli naje mbatiriza mu mazi.» 32Nuko Yohani ahamya avuga ati «Nabonye Roho amanuka nk’inuma ivuye mu ijuru, maze amuguma hejuru. 33Koko jye sinari muzi, ariko Uwanyohereje kubatiriza mu mazi yarambwiye ati ‘Uwo uzabona Roho amumanukiraho kandi akamuhama hejuru, ni we ubwe ubatiza muri Roho Mutagatifu.’ 34Naramwiboneye ubwanjye kandi ndahamya ko ari we Mwana w’lmana.»


text:
Uyu murwanyi mu mutwe ukora ibikorwa by’ iterabwoba wa ISIS ugizwe n’ intagondwa zigendera ku matwara akaze ya Kiyisilamu, yatangaje ko yakiye Yesu Kristo nyuma yo gusinzira, akabona mu nzozi umuntu wari wambaye ibyera akamubwira ati "Uri kwica bantu banjye" ; Umuntu uyu murwanyi yahise yizera ko ari Yesu Kristo.
Nkuko The Christian Post yabitangaje , ngo ibi bibaye kuri uyu murwanyi nyuma y’ ighe kinini yica umusubizo umubare utari muke w’ abakristo.Akaba yahise yihana ibyaha birimo n’ ubwicanyi bukomeye yari amaze iminsi akorera abakristo.
Nk’ uko Uyu murwanyi yabitangarije Gina Fadely umuyobozi w’ itsinda ry’ urubyiruko rukwirakiza ubutumwa bwiza rya Youth With A Mission Frontier Missions(YWAM); Ngo hari hashize iminsi mike , ubwo uyu mugabo wari usanzwe abarizwa mu mutwe ukora ibikorwa by’ iterabwoba ahantu hatandukanye ku isi ISIS, yari agiye kwica umuntu , akabanza kumuha Bibiliya ngo azajye ayisoma. Kuva icyo gihe uyu murwanyi yatangiye gusoma iyo Bibiliya mu gihe cye cy’akaruhuko ndetse no mu gihe yabaga araye izamu nijoro, hanyuma atangira kujya asurwa mu nzozi n’umuntu wazaga yambaye imyenda yera akamubwira ko arenganya ubwoko bwe.
Imirimo n’ ibitangaza by’ Imana , birakomeza kugenda bigaragara ku isi hose. Imana ikora ibyo abana b’abantu badatekereza mu gihe ishakiye.Abarwanyi bo mu mutwe wa ISIS ubusanzwe bazwiho kwica batababariye abakristo babaciye imitwe no kubatera amabuye.


text:
lun.
11
juin
2012
ISOMO RYA MBERE
Isomo ryo mu gitabo cya mbere cy’Abami(1 Bami 17, 7-16)
Bitegetswe n’umuhanuzi Eliya, 7hashize iminsi umugezi urakama kuko nta mvura yari yaraguye mu gihugu. 8Uhoraho aramubwira ati 9“Haguruka ujye i Sareputa y’i Sidoni maze uhagume; hariyo umugore w’umupfakazi nategetse kujya aguha ibigutunga.”
10Eliya arahaguruka ajya i Sareputa yinjira mu mugi. Ahasanga umugore w’umupfakazi watashyaga inkwi. Aramuhamagara maze aramubwira ati “Ndakwinginze, jya kunzanira amazi make muri urwo rweso kugira ngo nywe !” 11Umugore ajya kuyazana. Eliya aramuhamagara maze aravuga ati “Ndakwinginze, unzanire n’agasate k’umugati.” 12Umugore aramusubiza ati “Ndahiye Uhoraho Nyir’ubuzima, Imana yawe ! Nta ko mfite, usibye agafu ku rushyi nsigaranye kari mu kebo, n’utuvuta turi mu keso; nimara gutora udukwi ndataha nkavugemo umutsima, jyewe n’umwana wanjye tuwurye, ahasigaye twipfire.” 13Eliya aramubwira ati “Wigira ubwoba ! Taha ubigenze uko ubivuze; ariko ubanze umvugireho akanjye ukanzanire, maze ubone kwivugira akawe n’umwana wawe, 14kuko Uhoraho Imana ya Israheli avuze atya : Mu kebo ntihazaburamo ifu, amavuta yo mu keso ntazatuba, kugeza umunsi Uhoraho azagusha imvura ku butaka.” 15Umugore aragenda, agenza uko Eliya yabivuze; amara iminsi afite icyo arya we na Eliya n’urugo rwe. 16Mu kebo ntihaburamo ifu, n’amavuta yo mu keso ntiyatuba nk’uko Uhoraho yari yabivugishije Eliya.
ZABURI (Zab 4, 2, 3, 4-5a, 7, 8-9b)
Inyik/ Uhoraho dusakazeho umucyo ugukomokaho !
Igihe ngutabaje, jya unsubiza, Mana indenganura;
mu magorwa ni wowe unkura ahaga.
Gira ibambe wumve isengesho ryanjye !
Mwa Bantu mwe, muzahereza he kunangira imitima,
mukunda ibitagira shinge kandi mukararurwa n’ibinyoma ?
Mumenye ko Uhoraho yatonesheje umuyoboke we;
iyo ntakiye Uhoraho aranyumva.
Nimuhinde umushyitsi mureke gucumura.
Hari benshi bajya bavuga ngo “Ni nde uzaduha guhirwa ?”
Uhoraho, dusakazeho umucyo ugukomokaho !
Wanshyize mu mutima ibyishimo,
biruta iby’igihe bari bakize ku ngano no kuri divayi.
Kuko wowe wenyine, Uhoraho, ungumisha mu mudendezo.
IBANGONDIRIMBO RIBANZIRIZA IVANJILI (Yh 3, 19.21)
Alleluya Alleluya
Urumuri rwaje mu isi : ukora iby’ukuri ajya ahabona.
Alleluya
IVANJILI
+ Matayo (Mt 5, 13-16)
Muri icyo gihe, abigishwa bari bateraniye iruhandde rwa Yezu ku musozi, arababwira ati 13“Muri umunyu w’isi. Ariko se umunyu wakayutse, bawusubirishamo iki uburyohe ? Nta kandi kamaro kawo kereka kujugunywa hanze, ugakandagirwa n’abantu. 14Muri urumuri rw’isi. Ikigo cyubatse mu mpinga y’umusozi nticyihishira. 15Kandi nta we ucana itara ngo aryubikeho icyibo, ahubwo arishyira ku gitereko cyaryo aho rimurikira abari mu nzu bose. 16Urumuri rwanyu niruboneshereze rutyo abantu kugira ngo barebe ibyiza mukora, bakurizeho gusingiza So uri mu ijuru.


text:
Ese u Rwanda ni Repubulika cyangwa rwahindutse ikindi?
Ntangiye ndamutsa Abanyarwanda muri rusange kandi mbifurije amahoro aturuka ku Mana. Uyu munsi mu bwigenge ntayegayezwa bwa kiremwamuntu, mu bwisanzure bw’umunyagihugu cyigenga, no mu burenganzira mpabwa n’amategeko, ndagirango nsubize bimwe mu bibazo nagiye mbazwa ,nuko mbonereho no kugira icyo mvuga no kubindi Abanyarwanda bibaza muri iki gihe. Mbere yo gutanga igisubizo cyanjye ariko, mbona ko ari byiza kwibutsa mbere na mbere ko tugomba kuzirikana ko u Rwanda ari igihugu cyigenga, ko ari Repubulika kandi ko tugomba kuyibumbatira kugirango buri munyarwanda abeho mu mudendezo.
Hashize imyaka isaga makumyabiri amateka y’igihugu cyacu (Repubulika y’u Rwanda) ajemo kidobya igambiriye kuyagoreka no kujijisha abanyarwanda. Ibyobikaba byaratangiranye n’urugamba rwiswe urwa FPRI nkotanyi. Tutavuze byinshi kuri urwo rugamba, reka gusa twibutse ko rwaranzwe cyane no gukoresha ikinyoma ku buryo abarwitabiriye ku ikubitiro, batigeze basobanukirwa. Ibyo babwiwe sibyo babonye ; yewe n’ibyo babibye ubu bababajwe n’uko atari byo basarura. Muri iyi minsi, ib’intwari bamaze kwitandukanya n’imikorere y’iryo shyaka, bashishikariye kubitangaho ubuhamya. N’ubwo bwose bafatwa nk’abasebanya ariko, bo bagambiriye kugaragaza gusa agahinda batewe n’umutego w’ikinyoma bitabiriye, ndetse bamwe bikaba byarabaviriyemo guhemukira igihugu bakundaga mu bikorwa bimwe na bimwe bidahwitse bagiye bategekwa gukora.
Muri rusange kandi Abanyarwanda benshi bahagaritse umutima bibaza aho u Rwanda ruhagaze mu rwego rw’imiyoborere kandi batewe ipfunwe n’aho rurimo rugana. Ese ruracyari Repubulika yigenga? Ese rwaba rwaraguzwe n‘ibikomerezwa by’imahanga? Cyangwa nk’uko bamwe basigaye babyemeza rwabaye ingaruzwamuheto, rukaba burundu akarima k’abantu bake mu nyungu zabo bwite ?
Repubulika n’ubundi bwoko bw’ubutegetsi
Ibi bibazo binyuranye abantu bibaza nanjye njya mbyibaza. Mu buryo bwange rero nkaba mbona aho gukomeza kumera nk’aho byaturenze, ntacyo tubyumvamo, dukwiriye ahubwo kujya twiyibutsa kenshi amahame n’ibisobanuro bigenga inzira zihamye ibihugu byubakiraho icyizere cyabyo kuburyo burambye.
Muri urwo rwego duhereye ku gisobanuro shingiro cy’ijambo, «repubulika» riva mu kilatini « res publica »(chose publique) mu gifaransa, cyangwa (publicthing) mu cyongereza; tugenekereje mu rurimi rw’ikinyarwanda twavugako rivuga « ikintu cya rubanda » mbese « ikintu cya bose ».Mu buryo bw’ubutegetsi (by’umwihariko ibyo mu Rwanda bita ubuyobozi), igihugu gihitamo kuba Repubulika cyangwa kuba Monarchie.
«Monarchie » byo biva mu kigereki (mono) bivuga (seul) mu gifaransa na (only one) mu cyongereza naho mu kinyarwanda bikavuga wenyine/cyonyine ryiyunze n’ijambo rero «arche »(pouvoir) mugifaransa, (power) mu cyongereza naho mu kinyarwanda bikavuga «ubutegetsi ». Ayo magambo iyo ahuye «monarchie » bivuga mu gifaransa (le pouvoir d’un seul) cyangwa (the power of only one) mu cyongereza.
Mu byukuri rero ubu ni uburyo bwa cyami. (Ubu buryo bukabamo ingeri nyinshi zagoragojwe mu myaka ya za 50, kugeza ubwo u Rwanda rwahisemo kuba Repubulika maze ingoma ya cyami ngo yari imaze imyaka irenga magana ane ikavaho. Muri Repubulika ubusugire bw’igihugu buba buri mu maboko y’abaturage, bashobora guha umuntu bitoreyengo abahagararire. N’ubwo uwo muntu agira abamufasha, abaturage nibo bonyine soko y’amategeko. Ubutegetsi bwite bwa Leta buharanira inyungu za bose, bukubahiriza itegeko rirengera abantu ku giti cyabo, mubwisanzure bwa bose kandi nta busumbane.
Binyuranye n’ubwami kuko bwaba ubugendera ku ruhererekane bw’umubyeyi n’umwana, cyangwa aho umwami atorwa, buri gihe ubutegetsi buba buri mu maboko y’umuntu umwe gusa kabone naho yaba ari umwami ukoresha itegekonshinga (monarchie constitutionnelle) kuko ariwe ushyiraho minisitiri w’intebe. Ese gusubira hariya ni ugutera imbere? Ese bwo byaba, ni kuriya byakorwa ku buryo repubulika yagenda maze n’uwari Perezida ejo akaba ariwe uba umwami nk’uko tubyumva muri iki gihe?
Repubulika rero usanga yegeranye cyane na demokarasi (ubutegetsi bw’abaturage, buva mu baturage, bugatangwa n’abaturage bugakorera abaturage). Ariko iyo hatabaye ubushishozi ushobora gusanga Repubulika itwawe intambike, igahinduka «dictature » (ubutegetsi bw’igitugu), bukaba «oligarchie » (ubutegetsi bw’agatsiko) cyangwa se «théocratie » (ubutegetsi buvugako ngo buva ku mana).
Ubutegetsi bw’igitugu n’ubutegetsi bw’agatsiko burasa cyane, kandi bwegeranye rwose n’ubutegetsi buvuga ko buva ku mana kuko bwose buba bugamije kwigarurira burundu igihugu bugakandamiza abaturage ku nyungu za bamwe. Byongeye, ntibutinya no gukoresha ubwicanyi. Bukoresha iterabwoba bushingiye ku gisirikare (armée), ku mitwe yitwaye gisilikare (milice) cyangwa ku bwironde bushingiye ku miryango, ku bwoko, ku idini n’ibindi …
By’umwihariko, ubutegetsi bw’agatsiko usanga bwihishe inyuma y’uburyarya ku buryo utapfa kumenya utegeka kuko haba harimo uduhangange twinshi, ntawumenya neza aho arenganira n’uwamurenganura; ntawumenya neza uko inzego zikorana; buhora buhindagura maze, ntawe urabutswe, bukagenda buhinduka nk’ubwami.
Igiteye ubwoba rero, ari nako ubu bimeze mu Rwanda, ni iyo ubwo butegetsi bumaze kwivanga n’ubundi byagombye kuba bihabanye nka « tyranie » (ubukonde) bugasa n’aho bushyigikiye kandi burengera igice kimwe cy’abaturage. Icyo gihe igitugu kigira abafana bakirengera, maze urenganywa cyangwa ukandamizwa agasigara ameze nkaho ariwe munyamakosa, amategeko aba asigaye ari nka baringa yo gukanga abatibona muri icyo kigare. Uburyo bukoreshwa ni ubwa «Démagogie » bugamije kugusha bamwe mu baturage neza ngo bakekeko Leta ikora ibyo rubanda ishaka, nyamara ari ukugirango abategetsi biyambukire ikiraro kigezweho gusa, ubundi ibintu bigakomeza uko bisanzwe.
Ibi bikaba birutwa nibura n'ubutegetsi bwa «Populisme » (Ubutegetsi bw’ikigare) nayo itaboneye ; ariko nangwa nayo kuko icyo gihe ubutegetsi bukora ibyo abaturage basabye kugira ngo babukunde ; ariko bidasobanura ko nabwo buba bukora neza, kuko hari ibyifuzo biba bigarukira gusa mu gihiriri cyangwa mu kigare twakwita « masse » mu gifaransa. Icyo gihe imishinga nyayo izamura igihugu isimbuzwa utuntu twa nyirarureshwa tugaragarira rubanda rugufi gusa ; nyamara ushaka gusobanukirwa n’ibikorwa akarushaho kugenda agwa murujijo gusa kuko ibintu biba bikorwa nta cyerekezo gihamye gihari.
U Rwanda ku muteremuko
Muri ibi bihe tugezemo , ngira ngo n’utabona yarumvishe ariko n’utumva nibwirako yaba atagishidikanya ukuntu ikinyoma kimaze kwigaragaza. Kandi burya ngo ibuye ryagaragaye ntiriba rikishe isuka. Mugihe amahanga menshi amaze kwibonerako burya mu Rwanda ishyamba atari ryeru, akamenya amahano yo muri Rweru, hatangijwe gahunda zo kurushaho guhuma benshi mu banyarwanda amaso, ngo bibwireko ibintu byose ari byiza. Kandi hatangiye na gahunda yo kubeshya Abanyarwanda ko bo ubwabo bihagije kabone naho n’inkunga y’amahanga itaboneka. Abaturanyi ducana uwaka barabaze, intambara ziratutumba hakurya no hakuno hafi kumipaka yose. Amahanga yandi yitaruye nayo yakuyemo akayo karenge, imfashanyo zararumbye. Gusa turabibutsa ko mu Kinyarwanda umugabo umwe ngo agerwakuri nyina kandi burya n’inkingi imwe ndabarahiye ntigera inzu. N’aho u Rwanda rwagira ubushobozi bukomeye bute, kutabana n’amahanga ntibirufasha na mba kandi ntaho rwakwigeza. Nyamara kubaho ni ukubana naho ubundi …..
Hamaze kugenda haboneka n’ibindi bimenyetso bitoroshye bigaragaza ko u Rwanda ruri mu bihe bibi ; aho amahanga asigaye atinyuka guhagarika umwe mubayobozi bakuru b’ igihugu. Buriya ihagarikwa rya Karenzi, ni uburyo bwo kwerekana ko amatwara y’abayoboye u Rwanda atakijyana n’amahame agenga amahanga: ubutabera, ubwisanzure mu kuvuga icyo umuntu atekereza, uburenganzira ku mutungo bwite, ubwisanzure bw’itangazamakuru, uburenganzira mu matora adafifitse kandi ataziguye n’ibindi…(nibwira ko kugera kuri iyo ntera ariko kugira ijabo bizahesha u Rwanda ijambo mu ruhando rw’ayo mahanga. Ntabwo rwose ari uguhangana nk’uko dukunze kubyumva mu magambo asigaye avugwa kenshi n’abayobozi bagaragaza kunanirwa bidasubirwaho).Ahubwo abategetsi bagenda barushaho kubangamira uburenganzira bwa rubanda no kunyuranya n’imiyoborere myiza amahanga ahuriraho.
Ubu havugwa cyane ikibazo cyo guhindura Itegekonshinga. Koko abaturage bafite uburenganzira bwo gukora icyo bashaka mu gihugu cyabo. Ariko na none ntibafite ububasha bwo gukora icyobashaka uko bishakiye kose. Aha rero niho haturuka imbaraga z’itegeko cyangwa ingufu z’amahame agenga uburyo bw’imibanire y’abantu ku buryo n’amahanga adashobora kubirebera gusa atabyamaganye.
Impanuro ya twese
Guhemukira Abanyarwanda, kwishongora no gutuka amahanga birajyana u Rwanda mu icuraburindi risa nk’umwijima rwabayemo mugihe cy’intambara y’inkundura yo ku Rucunshu; benshi bemezako ari nayo ntango igaragara y’amacakubiri n’umwiryane mu Rwanda.Ubumwe n’ubuvandimwe by’Abanyarwanda byaturikiye munda y’ingoma igihe Rutalindwa na mwene se Musinga barasanye bapfa Kalinga.
Dore ihame ritari iryo mu mahanga gusa: ubutegetsi bugomba guherekanywa mu mucyo hakurikijwe gahunda n’amabwiriza asanzwe azwi, kandi yumvikanyweho nta butiriganya no gushaka kujijisha rubanda mu nyungu za bamwe. Uretseko tugifite n’ibindi bibazo byinshi tutarakemura kuva imbaga y’Abanyarwanda yatikira cyane cyane muri 1994, amacakubiri n’umwiryane, uburyarya, ubutiriganya n’ amanyanga biri mu gihugu,(mu bayobozi kimwe no muri rubanda) birahangayikishije, biteye ubwoba, bibuza impunzi gutaha, bigatera rubanda guhunga maze mu kwiheba abantu ntibabashe kubona aho umuti w’ibyo byose uzava.
Burya ngo ntawuca urumureba. Ikintu kitugoye mbere na mbere ni uko ikibazo cy’Abanyarwanda aribo ubwabo bagomba kucyikemurira. Ni byiza ariko biranagoye. Niyo mpamvu harimo impaka nyinshi, kubogama maze buri wese akishyira aheza bikazamo no gutsimbarara, guhangana no guhigana.
Nyamara ariko nanone hari amahirwe tubifitemo. Reka mbigereranye n’ubwandure bw’umubiri simvuze ubwandu si iby’indwara ndimo. Ahubwo twariyanduje, turasa nabi, dukeneye kwisukura. Aha rero bizatworohera kuko tudakwiye kujyana ubwambure bwacu hanze. Nimucyo dukarabire iwacu, abavandimwe basiritane kandi buri wese acye. Umunyamwanda cyane yoza abandi, bajya kumugeraho akitaza ngo batabona ko yahomye.
Ntamwere uturimo, twese twarahemukiranye wenda kuburyo bunyuranye. Ariko twemere tujye hamwe dusubize ubwenge kugihe; dusubize amaso inyuma dufate intera imwe maze dutangire bundi bushya. Niyo mpamvu rero mbere ya byose dukeneye ibiganiro n’imishyikirano mu mpande zose, tukagena icyerekezo cy’igihugu cyacu twese. Nta kamara, ntawavukanye imbuto, twese turareshya kandi twese turi abagenzi na nyuma y’abariho ubu, hazaza abandi tutagomba gusigira amatongo n’ibihombo.
Maze rero ngo zitukwamo nkuru. Abo bayobozi nibatubimburire. Ntituzongere gucurika no kuvanga ibintu twitwaje ngo ntidusanzwe, ngo baratwanga n’ibindi…Kagame nahagarike vuba biriya byo gukinisha itegekonshinga maze niba koko ashoboye kubohora u Rwanda arukize n’ariya marangamutima ya hato na hato. Ngaho natangize ibihe bishya koko aho Abanyarwanda bose bagomba kumvako itegekonshinga ari ihameshingiro ridakorwaho uko bwije n’uko bukeye. Nonese ubu aho ibintu bigeze yakumva uwakongera kwigisha Abanyarwanda kubyara abana umunani cyangwa cumi? Hari n’ibindi byinshi bitaremereye cyane nibwirako tudashobora gusubiraho inyuma. Na rubanda rero nireke gutsindwa n’ubwoba ngo bayoboke buka cyangwa buhumyi. Nibamenye uburenganzira bwabo kandi bagaragaze ibyo batishimiye ntagihunga banamagane akarengane bashize amanga.
Mu rwego rw’isi hari ibibazo bisa nibyamaze gukemuka bitagomba guteranya abantu.Twamaze kumenya uburyo buboneye bwo kuyobora ibihugu, nibukurikizwe.Tuziko amahanga yose agenda ashaka kujya hamwe, natwe tubigire intego. Noneho niba twaranamenye uburenganzira bwa muntu nihagira ubuvugaho ntitukabishe nk’aho intego yacu yari iyindi. Ahubwo nihagira ubudushishikariza twishime, aho kumubonamo umuhemu tumugire inshuti .Nonese umuntu yakubwira ngo mugire amahoro mugapfa iki igihe nawe waba uri umunyamahoro ? Umunyarugomo niwe ubuza kurwana nawe akurema uruguma.
Umwanzuro
Abanyarwanda dukundane, twubahane, dufashanye muri byose tuzi neza ko na nyina w’undi abyara umuhungu. Kugira uburenganzira bumwe, no kureshya imbere y’amategeko ni nkingi ihamye ya Repubulika kandi niyo nzira nyayo ya Demokarasi n’amajyambere arambye.
Gukunda igihugu ni uguteganyiriza ahazaza, ni ugukora imishinga irambye; si ukiwireba no kwikunda. Bityo niduhere kuri bike byamaze kubakwa, dushyireho natwe ibyo dushoboye byo muri iki gihe tuzi nezako abazaza nyuma bazazana udushya twabo, bagashima ibyo twagezeho, bagakosora bimwe bakurikije imyumvire mishya bazazana kandi bagatangira n’ibindi biturenze tudashobora gusobanukirwa muri iki gihe cyacu.
Inyabutatu nyarwanda ni umwihariko numva ukwiriye no kujya mu byiza bitatse u Rwanda (nge aho kubikuraho nanabigira nyaburanga y’akabanga k’u Rwanda nkabishingana muri UNESCO) mugihe twese dusa, tukavuga ururimi rumwe, tukagira iyobokamana rimwe, mureke tubwubakireho maze koko Gahutu ,Gatwa na Gatutsi mwishyire kandi mwizane mu Rwanda rwacu.
Padiri Athanase MUTARAMBIRWA
Amakuruki.com


text:
Kuva 3&4
Uyu munsi nashoboye gutekereza cyane ku muhamagaro wo gukorera Imana nsanga ukomeye cyane.
Nifashishije ubuzima bwa Mose, nashoboye kwigamo ibintu byinshi birimo ibikurikira:
1) Imana ntabwo ijya ihamagara abantu basanzwe biteguye kuyikorera ahubwo ijya iteguza kandi igategura abo ihamagaye. Urebye Mose, Samuel, Yesaya, Yeremiya, Pawulo, ....urasanga bose batari biteguye gukorera Imana. Imana ibasanga niyo yabateguje kuyikorera aba ari nayo ibategura.
2. Igihe cyose umuntu agitekereza ko ashoboye umurimo w’Imana akora, aba ataragera urugero nyarwo rwo gukorera Imana. Mose yigeze kugira ishyaka ryo gukorera Imana ndetse anagerageza kuyikorera mu gihe cye. Nyamara ntabwo byakunze. Impamvu ni uko, tudakorera Imana mu gihe cyacyu ahubwo tuyikorera neza mu "gihe cyayo".
3. "Igihe cy’Imana" yashyizeho cyo kuyikorera nicyo "gihe cyacu cyiza" cyo gukora. Abantu benshi bahagurutse gukora ariko bahaguruka mu gihe kitari icy’Imana. Bahagurutse gukora mu gihe kitari icyo Imana yageneyemo kubakoresha. Bananijwe n’uko bari gukorera mu gihe cyabo.
4. Iyo igihe Imana yagennye gukora cy’umuntu kigeze, ikibazo cy’ubushobozi kirakemuka. Nasanze ubushobozi ndetse n’ubushobozi buke biterwa n’igihe umuntu akoreyemo ndetse n’umuhagurukije gukora.
5. Uwo Imana ihamagaye kuyikorera imuha n’ubushobozi bwuzuye bwo gukora. Mose yatanze impamvu zigera kuri 5 nyazo zigaragaza ko adashoboye gukorera Imana ariko byarangiye akoze neza. Ibi byatewe n’uko Imana yamuhamagaye hageze kandi nawe ashyitse.
6. Igipimo cy’ubushobozi bwo gukorera Imana ntikigirwa n’abantu ahubwo gifitwe n’Imana yonyine. Ntabwo ari Mose wemeje ko igihe n’ubushobozi bwo gukora bigeze. Nta n’ubwo ari abantu bamubonyemo ubushobozi ahubwo ni Imana. Ikibabaje n’uko abantu bapimira ubushobozi bwo gukorera Imana kubyo biyiziho ubwabo cyangwa ku bivugwa n’abantu.
Imana irakuvugaho iki? Icyo ivuga nicyo nyacyo. Va ku byo wivugaho, ibagirwa n’ibyo abantu bakuvugaho. Shaka kumenya icyo Imana ikuvugaho.
Mugire igitondo cyiza mwese. Ndabakunda.
Dr Fidèle MASENGO, Umushumba Foursquare Gospel Church Kimironko masengof@yahoo.fr


text:
Ngororero: SACCO Gatumba igiye kubaka inzu yayo
Abanyamuryango ba koperative Sacco Gatumba baratangaza ko biteguye kugira uruhare mu kubaka inzu yabo iyi sacco izakoreramo ariko bagasaba ko hashyirwaho uburyo bwumvikanyweho bwo gutanga imisanzu.
Abanyamuryango bahise batanga imisanzu
Ubuyobozi bw’iyi koperative bukavuga ko nta ngingimira zakabonetse ku banyamuryango kuko imisanzu iziyongera ku migabane yabo kandi izakomeza kubabyarira inyungu.
Ubwo abo banyamuryango bakoraga inama isoza umwaka wa koperative Sacco Umusingi ya Gatumba, tariki 03/12/2011, abanyamuryango batanze ibitekerezo bitandukanye n’ibibazo byafatirwa imyanzuro kugirango iyi sacco itere imbere.
Ikibazo cy’inyubako cyatanzwe ho ibyifuzo maze abanyamuryango basaba ko amafaranga bazatanga bayatanga mu byiciro kuko kuyabonera rimwe bibagora kandi atari yarateganyijwe. Abanyamuryango bagaragaje ikibazo ko batumva ukuntu amafaranga bazaba batanze azunguka maze umucungamari wa Sacco Umusingi abasobanurira ibyiza byo kuba umunyamuryango kandi abizeza ko amafaranga yabo azacungwa neza.
Ingengo y’imari iteganyijwe gukoreshwa na Sacco Umusingi, umwaka utaha,iragera kuri miliyoni 44, harimo izisaga 20 zizakoreshwa mu kubaka inzu. Iyi nzu itegenyijwe kuzaba yarangiye bitarenze umwaka utaha ariko kuko abanyamuryango batabona imisanzu ako kanya hazitabazwa andi mabanki afite ubushobozi yishingire kubaka iyi nzu abanyamuryango bishyure buhoro buhoro.
Ernest Kalinganire


text:
byose tubikesha ubuyobozi bwiza arakabaho imana ishimwe ko twateye imbere
IMANA ISHIMWE KO TWATEYE IMBERE TUGATUNGA DRONE,NYAKUBAHWA PRESIDENT WANJYE IMANA IZAMUHE KURAMA KUKO ARAKORA PEEE,NAHO WOWE UVUGA NGO IGIHUGU BAGITANZE KERETSE NIBA BAGIHAYE ABARWAYI KUKO NIBO RETA IRIMO IRWANAHO NGO BONGERWE AMARASO,NB:NYAKUBAHWA JAMES KABAREBE NUMUNYABWENGE YIGEZE KUVUGA NGO HARI ABASIGAJWE INYUMA NA MATEKA BATARI BABANDI ,NAWE UKIVUGA NGO BAGITANZE WASIGAJWE INYUMA,URWANDA NU RW"IMANA NA BANYARWANDA
@bizakandi na we fulgence
gutukana si umuti ahubwo muhugurane. niba mwasomye inkuru neza ni uko dukwiye gukataza mu ikorana buhanga nk igihugu nkaba mbona ko atari iherezo ahubwo ni itangiriro abandi bazagera aho tugeze tearateye izindi ntambwe nyinshi cyane . nawe uzarrbe @FULGENCE intambwe yambere ivuga ko ugeze aho ujya? rero turacyakomeje (turi mu rugendo) rwo kujya aho twifuza kuba icyo byadusaba cyose. sibyo nshuti zaniye!!
Urwanda nabanyarwanda mureke dukomere kuri president wacu , kuko atwitayeyo umunsi kuwundi , ariko twirinde kumusingizaza mbere yuko dusingiza imana, ariko njyewe ndumwana muto ariko mbona nubwo dutera imbere umunsi kumunsi ariko pe retta yite kurubyiruko bene rubanda rugufi kuko bazanapfa kubera ubukene , mutuzahure pe kuko ntakirengera
baragitanze se ubarusha ubwenge wa njiji we bayobewe igikenewe!ubu se aho igihugu kigeze ni wowe ugitekerereza?tuvugeko rero warebye kure ukabona ibyo H.E atabona?urinjijuke pe!ureba kure wabonye ko igihugu bagitanze!ngaho hunga hakiri kare!niba utari mubuhungiro! hunga vuba utarapfa!mumahanga nta rupfu rubayo ruba mu Rwanda gusa! mumahanga ntibapfa yewe!
Igihugu baggitanze dushungereye!Izi drones sizo gutanga amaraso kuko amafranga uyu mushinga watwaye ntiyari kubura kubaka ububiko bw’amaraso ahari ibitaro hose mu gihugu kandi agasaguka.


text:
Uburyo bw’Imana burenze cyane uko twabutekereza.
“ Uburyo bw’Uwiteka bubera abatunganye igihome, ariko ku nkozi z’ibibi ni ukurimbuka” Imigani 10:29
“The way of the Lord is a stronghold to those with integrity, but it destroys the wicked”
Aya magambo y’Imana umuntu yarayatubwirije aramfasha cyane , Ndimo ndatekereza ku buryo bw’Imana, nkumva simbasha kubushyikira, ariko birumvikana, kuko inzira z’Imana zirenze kure uko tubitekereza. Dieu a sa façon de faire.
Ku bantu iyo birangiye, uburyo bw’Imana buba butangiye, uburyo bwayo buratangaje
Kuri nyina wa Mose “ Ananiwe guhora amuhisha, amubohera akato gapfundikiye mu ntamyi, agasiga ibumba n’ubushishi, ashyiramo uwo mwana, agashyira mu rufunzo rwo ku nkombe y’uruzi. Mushiki we aramwitarura ngo amenye ikiri bumubeho” Kuva 2: 3-4
Iki cyari igihe kigoye ku bisirayeli, hariho itegeko ko umwana wese w’umuhungu w’umuheburayo uzajya avuka azajya ahita yicwa, icyo kwicwa bavuka kinaniranye, bategeka ko abo bana bazajya bajugunwa mu ruzi. Nyina wa Mose rero ngo aramubyara , amuhisha amezi atatu, agezaho yumva arananiwe.
Mu gihe abantu bananiwe, niho uburyo bw’Imana butangira, kugirango yerekane ko yitwa Imana Ishoborabyose. Bamaze kumujugunya mu ruzi, Imana yakoze igitangaza, umukobwa wa Farawo aza aje kwoga muri urwo ruzi, naho kumbe ni inzira Imana yateguye. Amubonye, yamenye ko ari umuheburayo ariko ntibyamubuza kumugirira impuhwe, yiyemeza kumurera.
Ahavuye itegeko ryo kwica abo bana, ninaho havuye ubutabazi bwo kurengera Mose kubw’umugambi ukomeye Imana yari ifite ku buzima bwe. Imana ishimwe Abisirayeli bambuka inyanja ninde wakwiyumvisha ko inyanja yatandukanamo kabiri Abisirayeli bakayambuka nko ku butaka! Ariko uburyo bw’Imana buratangaje.
Aburahamu na Sara ninde wakwiyumvisha ko kumyaka nk’iya Sara yabyara. Ngo yari yaracuze ageze igihe abanyabwenge bavuga ko umuntu aba atagishoboye kubyara, ariko uburyo bw’Imana ngo bubereye abatunganye igihome. Igihe cy’Imana kigeze Sara yaratwise abyara Isaka.
Yeriko isenyuka ninde wakwiyumvisha ukuntu inkuta z’I Yeriko zariturwa no kuzizenguruka karindwi, Atari no kuzihingagura n’ibimashini bya rutura, Atari no kuziteraho ibisasu biremereye. Uburyo bw’Imana buritura ibihome bose babireba, nta mbaraga zidasanzwe zikoreshejwe. Imana ishimwe
Gideoni atsinda abamidiyani “ Nuko abo bagabo uko ari magana atatu, abagabanyamo imitwe itatu, umuntu wese amuha ikondera n’ikibindi kirimo ubusa, bashyiramo urumuri” Abacamanza 7: 16
Ninde wakwiyumvisha ukuntu amakondera n’ibibindi birimo imuri bikoreshwa ku rugamba abanzi bagatatana. Ni uburyo bw’Imana gusa gusa.
Mu Mana haracyarimo uburyo kandi burakomeje mu buzima bwawe
Ibyaburiwe izina , mu Mana bibona izina, ibitashobokaga mu buryo bw’Imana birashoboka nukuri. Imana ishimwe. Ngo ihamagara ubusa mu muyaga bukitaba!!!
Tegereza Imana, mu buryo bwayo ifite uko izabigenza, wikwirushya uyishakira inzira cyangwa wibeshyako byarangiye. Oya, yitegereze, mu buryo bwayo igitambo kizaboneka.
Ibihe byiza
Alice Rugerindinda


text:
Uwiteka amanuwe no kurwanira abantu be!
Yesaya 31 : 4-5, Uwiteka arambwiye ngo : « Nkuko intare, intare y’igisore yivugira ku muhigo wayo, abashumba benshi bagahururira kurwana nayo ntikangwe n’amajwi yabo kandi nticogozwe n’urusaku rwabo, niko Uwiteka Nyiringabo azamanurwa no kurwanira ku musozi wa siyoni no ku gasozi kaho. Nkuko ibisiga bitamba, niko Uwiteka Nyiringabo azarinda i Yerusalemu, koko azaharinda aharengere, azanyura hejuru yaho ahakize. »
Ijambo ry’Imana ni iryacu n’abana bacu, niyo mpamvu turyishyiraho ntiribe iry’i Siyoni n’IYerusalemu hariya tuzi gusa, ahubwo riba iryacu rikadufasha. Abari muri Kristo Yesu bafite amahirwe yo kurengerwa n’Imana, irabatabara. Aha, twavuga ko Isiyoni Uwiteka arwanira ari wowe wubaha Imana kandi ukaba uzi ko Uwiteka ariwe mutabazi wawe wenyine, kuko hariho n’abiringira ko n’abapfumu bashobora kubarinda ibyago.
I Yerusalemu hagereranywa n’abantu bubaha Imana kandi baretse ibyaha bakiringira amaraso ya Kristo akababera agakiza.
Niba uri muri abo rero, humura Imana izakurwanirira muri biriya bibazo ufite. Ubundi niba nk’urugero intare yanize umwana w’intama yakagombye guhunga yumvise induru y’abashumba bahururiye kuyirwanya.Ariko Uwiteka yayitanzeho urugero kuko azi ko idatinya.
Nk’uko rero idatinyishwa n’iyo nduru ngo ite umuhigo wayo, niko Uwiteka adatinya ibyo byaguteye ubwoba.Uwiteka azamanurwa no kurwanira kuri ako gasozi kaguteye ubwoba.Muhamagare kandi wizere ko aza ari intwari idatinya.
Ntabwo ari ukurwana gusa, azanagukorera uburinzi.Ijambo ryatubwiye ngo nkuko ibisiga bitamba, uzabirebe byakwiriye ikirere, nta cyabyihisha kiri ku butaka, igisiga kibasha kureba ibibera hasi. Uwiteka ntabwo akurwanirira maze ngo abigusigire ngo akubwire ati ahasigaya n’ahawe. Oya. Ararwana agatsinda, kandi aho yafashe akahakorera n’uburinzi.
Witinya ! urwo rusaku rumeze nk’urw’abashumba bahururiye kurwanya intare yafashe umuhigo wayo ntirukanga Uwiteka.Nta bwoba agira, ni intwari, agutabara atitaye ko uzi gusenga cyane, ni Mwiza gusa, ashimwe. Mubwire byose bikugoye kandi wirira.Izere ko hari icyo yagukorera ukava muri ako kaga. Imana ibasha kubikora neza kuruta uko wowe utekereza.
Ni igihome kirekire cyane kibasha kugukingira, iyongeremo imbaraga, wihangane Imana ntizabura kwumva gusenga kwawe, we kurambirwa we gucika intege, gusa niba hari ibyaha wakoze umusabe imbabazi arakubabarira.
Dusenge : « Mana ya Abraham, uri Data wa twese, nzi ko uri Imana y’inyembabazi kandi uri Imana nziza. Mbabarira ibyaha n’ibicumuro byanjye, unyezeho imyanda yose. Ndakwinginze uze untabare nk’uko ijambo ryawe rinyeretse ko uri umutabazi, ngwino unkure mu kaga no mu mubabaro.Urakoze ko wumvise gusenga kwanjye Mana, ndagushimiye.Nsenze mw’izina rya Yesu Kristo, Amen. »


text:
Mudacyahwa akimenya ko umugore we azabyara abana batatu yahise ahunga urugo
Nyirasafari Alphonsine nyuma yo kwisuzumisha kwa muganga bakamubwira ko atwite inda y’abana batatu, umugabo we akirita mu gutwi yahise ahunga urugo.
Nk’uko Nyirasafari yabidutangarije, amaze imyaka 10 abana n’umugabo we Mudacyahwa Emmanuel, bakaba bari bafitanye abana babiri b’abahungu, umwe w’imyaka 10, n’undi w’imyaka 6, ari we bakurikije izi mpanga eshatu na zo z’abahungu.
Mudacyahwa ngo ntiyifuzaga ko umugore we yongera kubyara undi mwana, kuko yashakaga ko barera abo bari bafite gusa. (...)
Nyirasafari Alphonsine nyuma yo kwisuzumisha kwa muganga bakamubwira ko atwite inda y’abana batatu, umugabo we akirita mu gutwi yahise ahunga urugo.
Nk’uko Nyirasafari yabidutangarije, amaze imyaka 10 abana n’umugabo we Mudacyahwa Emmanuel, bakaba bari bafitanye abana babiri b’abahungu, umwe w’imyaka 10, n’undi w’imyaka 6, ari we bakurikije izi mpanga eshatu na zo z’abahungu.
Mudacyahwa ngo ntiyifuzaga ko umugore we yongera kubyara undi mwana, kuko yashakaga ko barera abo bari bafite gusa. Akimenya ko umugore we atwite, ngo kuva ubwo bahise batangira guhangana.
Nyirasafari yagize ati ’’Nagiye muri gahunda yo kuringaniza urubyaro, bingwa nabi; nabibwira umugabo akanga kubyumva. Nkimubwira ko ntwite yahise ahinduka, tubana nabi cyane. Twese twari tuzi ko tuzabyara umwana umwe, ariko aho menyeye ko nzabyara batatu mu kwezi kwa mbere ari na ko nabyayemo, umugabo yahise yigendera, sinongeye kumubona.’’
Aho Mudacyahwa ahungiye urugo, Nyirasafari yagurishije ibintu byo mu nzu kugira ngo abone icyo gutunga abana no kwishyura inzu babamo, akodesha ku mafaranga 20.000 ku kwezi.
Nyirasafari avuga ko ubuyobozi bw’umudugudu w’Ikaze mu Kagari ka Kabeza atuyemo, bwakusanyije inkunga ingana n’amafaranga 30.120, bakamubwira ngo ayagire impamba asubire iwabo ku ivuko mu Karere ka Rulindo ahitwa i Rutongo, akaba avuga ko abona byose ari kimwe ngo kuko iwabo nta sambu yo guhingamo bagira, ngo na bo babayeho mu buzima bugoye.
Akaba asaba abagiraneza kumufasha akarera aba bana, ngo kuko atifuza kuzicara ku muhanda asabiriza, namara gufata imbaraga azashaka icyo gukora.
Aba bana batatu bavukiye mu bitaro bya Muhima tariki ya 11 Mutarama 2013, bose bavuka neza.
Nyirasafari Alphonsine atuye mu Murenge wa Muhima, Akarere ka Nyarugenge, Umugore yamaze ibintu byo mu nzu abigurisha, kugira ngo abone icyo atungisha abana.
Ushaka ibindi bisobanuro yahamagara Nyirasafari kuri telefoni igendanwa 0782460210, 0726518116, cyangwa 0788753543.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
HARACYARIHO IBYIRINGIRO
Yobu 14:7 “Erega hariho ibyiringiro y’uko igiti iyo gitemwe cyongera gushibuka, Kandi kikajya kigira amashami y’ibitontome.
Uyu mwanya nishimiye kubagezaho inkuru nziza y’ihumure mbabwira nti HARACYARI HO IBYIRINGIRO, hari impamvu nyinshi zo kukubwira ntyo , ni uko hari andi majwi wamaze kwakira akubwira ko nta byiringiro ukwiriye kugira, hari ibyo amaso yarebeye aguhamiriza ko nyuma yabyo nta kindi gishoboka ndetse n’umutima urabyanzura, ariko hejuru y’ibyo twibwira hari Imana nayo ifite ibyo yibwira kuri twe.
Iyo dusomye izi nkuru zivuga kuri Yobu, zerekana kubabazwa gukomeye yagize, imitungo ye, Umuryango we ndetse n’umubiri bimushiraho abireba, iyo utangiye igice cya 7 usanga nyuma yo kuvuga ko uri mu isi aba afashe ibihe mu ntambara, yarakomeje ku murongo wa 4 agaragaza umubabaro ukomeye yakuye muri izo ntambara, niho yagize ati “Iyo ndyamye ndavuga nti ’Buracya ryari ngo mbyuke?’ Mpora ndara ngaragurika bugacya..nicyo gitumye ntiyumanganya mvuze mbitewe nagahinda ndaganya mbitewe n’ishavu riri mu mutima wanjye..
Mbega inkuru iteye agahinda, Mbega ngo irasa n’ubuzima benshi banyuramo, Hari benshi bwira bakibaza niba buri bucye ? Abandi buracya tukibaza niba buri bwire ? Abo twatekerezaga ko badufasha imibabaro nibo batwongerera intimba, muri make bias nk’aho nta buhungiro, Ariko Muhumure muri Yesu haracyariho ibyiringiro. Yesu yemeye gusogongera ku mibabaro, Kugirango arengere abababara bose, wikwibaza ngo Ese Imana ko nyikorera irampora iki ? Erega Satani amaze Gusaba na Yobu Imana yamubajije mu ijambo riyiteye agahinda (2:3) ngo Wabonye ko yakomeje kunkiranukira n’ubwo wanteye kumugirira nabi nkamuhora agatsi (Ubusa/Nkamurenganya).
Gukunda Imana no Gukiranuka kwawe, satani ntabwo ajya abyishimira, ndetse ajya anagusaba Imana ngo akugosore nk’amasaka, agupime, bityo kuko Uri Uwo Imana yiratana ( Uri Uwo Imana itsindisha satana) Ikemera kugutanga ukababazwa uzira Agatsi, uzira ubusa, Uzira ko Wayizeye, kandi kuva ukiri muri iyi nzira azakomeza kukurwanya, ariko hari ibyiringiro Uwiteka azajya akurinda muri byose, Hagarara kigabo, N’ubwo umeze nk’igiti cyatemwe hari ibyiringiro byo gushibuka, Egera Imana ushorere imizi muri yo, ibuka ko na Yobu yababajwe ariko Imana yaramurengeye Imuhoza amarira, imumara umubabaro.
Imana iragukunda, kandi kukabazwa ubabazwa uyu munsi ntabwo kuzatuma ubura ubugingo, n’ubwo umubiri ubabazwa uyu munsi haracyari ibyiringiro ko Imana yagutabara, ibyari amarira bikaba ibitwenge, shikama kigabo ukomere, Hanga amaso ku Uwiteka niwe gutabarwa kuzaturukaho wenyine , Yesu abahe umugisha. Ernest RUTAGUNGIRA


text:
Ntugahe satani umwanya wo kukuganiriza
Uwo mugore arayisubiza ati “Imbuto z’ibiti byo muri iyi ngobyi twemererwa kuzirya, keretse imbuto z’igiti kiri hagati y’ingobyi ni zo Imana yatubwiye iti ‘Ntimuzazirye, ntimuzazikoreho, mutazapfa.’ ” Iyo nzoka ibwira umugore, iti “Gupfa ntimuzapfa,
kuko Imana izi yuko ku munsi mwaziriyeho, amaso yanyu azahweza mugahindurwa nk’Imana, mukamenya icyiza n’ikibi.”
Uwo mugore abonye yuko icyo giti gifite ibyokurya byiza, kandi ko ari icy’igikundiro, kandi ko ari icyo kwifuriza kumenyesha umuntu ubwenge, asoroma ku mbuto zacyo, arazirya, ahaho n’umugabo we wari kumwe na we, arazirya. Itangiriro 3.2-6
Kenshi abantu bagushwa mu byaha no gufata umwanya wo kungurana ibitekerezo n’umubi. Ntabwo satani yitwa se w’ibinyoma cyangwa w’indyarya ku busa. Azi neza umurimo we azi n’inzira zose yanyuramo kugirango akugushe.
Akenshi imitego ugwamo ushobora gusanga yaturutse kuguhereza Satani umwanya ngo muganire. Umwe niwe wavuze ngo Satani akubohesha imigozi agusanganye. Adamu na Eva ntago bari baravukiye mu cyaha ugereranije nuko twe tuvuka, ntacyari gutuma bagwa mu cyaha.
Babaga bishimye, kandi banyuzwe, mu buryo bw’imibereho no muburyo bw’umwuka bari baguwe neza ariko akantu gato gusa « Guha umwanya Satani ngo baganire» kabiciye amahirwe y’ubuzima gatuma bava mu masezerano y’Imana, kugeza ubu natwe tuba mu ngaruka z’ibyo.
Mubyukuri ntacyo bari babaye ariko hamaze kubaho kiriya kiganiro Eva abonako koko hari icyo babura nawe atangira kwifuza kumera nk’Imana yemera ibyo satani amusabye byose iyo mbuto igera no ku mugabo nuko birakaza Imana irabahana.
Nusenga ujye uhora usaba Imana kukurinda umubi, ikindi kandi numenya ko yaje umwirinde, wowe ubwawe n’imbaraga zawe biragoye kumunesha, icya mbere cyo ntabwo ari wowe wenyine yaba ashutse, amaze kugusha umubare munini w’abantu bari bafite imbaraga zirenze izawe, niyo mpamvu tugomba kumva gusa icyo Imana idusaba tukagikora ubundi tukirinda ibindi biganiro bituruka ku mubi kuko burya nawe ntago ari umuswa aza yakubaze, iyo umuhaye umwanya rero uba wikozeho.
Dore icyo ijambo ry’Imana rivuga « Nuko rero mugandukire Imana ariko murwanye Satani, nawe azabahunga Yakobo 4.7
Bibiliya iduhana kutabererekera satani, umwanya muto Eva yahaye satani ngo bagirane ikiganiro cyazaniye isi yose icyago, none ba maso, wirinde guha satani umwanya kuko niwo azagutegeramo. Imana idufashe mu izina rya Yesu. Amen.


text:
Inyigisho z’ibihe byanyuma cyangwa imperuka ntabwo ziri muri Bibiliya kugira ngo zidutere ubwoba ahubwo zibereyeho kugira ngo abashaka kumva no guhindura imibereho ngo bakiranukire Imana kuko Bibiliya ivuga ngo”nuko mumaranishe imibabaro kubwirana ayo magambo.” 1 Abatesalonike 4:18
Ibihe byanyuma bizabaho kandi kuko ijambo ry’Imana rirabihamya, uwabihakana ni umuntu utizera Imana nibyo yandikishije mu gitabo cyayo cyera cya Bibiliya, igikuru Imana ishaka ni umutima wawe.
Niyo mpamvu Yesu Kristo yasize avuze ko abantu bakwiriye kuba maso kuko yabonaga ko hazaza abiyita kristo kandi ari abanyabinyoma, asiga avuze ko hazaba ibimenyetso bikomeye mu gihe cya nyuma cy’imperuka, Bibiliya igira iti”kuko hazaduka abiyita Kristo n’abahanuzi b’ibinyoma bakora ibimenyetso n’ibitangaza, kugira ngo babone uko bayobya n’intore niba bishoboka. Ariko mwebwe mwirinde, dore mbibabwiye byose bitaraba.” Mariko 13:22-23
Iri jambo intore Bibiliya yakoresheje, yashakaga gusobanura neza abiringiye Kristo by’ukuri kandi bari maso, mu bihe byanyuma rero abigisha n’abahanuzi b’ibinyoma bazaharanira kureba niba nabo bashobora kubagusha kandi ibyo birashoboka igihe iyo ntore itabashije kuba maso.
Yesu Kristo rero yavuze ariya magambo kugira ngo wirinde, utegereze igihe cy’Imana nta gucika intege.


text:
Ingwe yihekuye
Ingwe yari ihatse urukwavu, impongo, igikeri n'igitagangurirwa, bukeye ishaka kujya kwa sebukwe. Igufatira abana b'impongo n'ab'igitagangurirwa, ibashyira mu ruhago irarukanira. Ihamagara abagaragu bayo ngo bajyane kwa sebukwe. Ikwika igikeri uruhago rurimo ba bana, urukwavu rutwara itabi rya shebuja, impongo itwara umuheto wayo bishyira nzira.
Ingwe iza kubwira Bakame iti « jya kuntekerera itabi.» Bakame irayisubiza iti « mu bantu haba imbwa kandi zikanzira, ngiyeyo zanyica.» Ibwira impongo iti « igireyo ureke aka kanyabwoba.» Impongo iti « databuja, abantu bakunda uruhu rwanjye, ngiyeyo sinabakira.» Ingwe yigirayo, yitekerera itabi.
Ngo itirimuke, Bakame ibwira bagenzi bayo iti « nta kwikorera icyo utazi, nimuze turebe ikirimo. » Zitura igikeri, zipfundura uruhago, zisanga ari abana bazo!
Hagenda impongo ibasubiza imuhira; igira ab'ingwe ibakubita muri cya gihago, banze kurwuzura ishyiramo ibisinde. Igitagangurirwa kirarukanira, bigaruka ako kanya. Nuko ingwe iba iraje, bikomeza urugendo.
Biza guhura n'indi ngwe, biraramukanya. Ya ngwe igeze kuri Bakame, Bakame irayibwira iti « ubwenge bw'umwe burayobera.» Igeze ku mpongo, impongo iti «nteye intambwe ebyiri, ntera abana imuhira!» Iramukije igitagangurirwa kiti «nkanira uruhago nkarusha uwarukaniye ejo.» Iramukije igikeri kiti «barima ibisinde bakankorera. » Nuko iyo ngwe ibihatse, irishima ngo ifite abagaragu bazi kuvuga neza.
Bikomeza urugendo. Bigezeyo, igikeri kiratura kirihungira ngo kiriheje, hasigara Bakame. Ingwe ihamagaza uruhago rwayo, birarupfundura, birajyana birarya naho Bakame yisubirira ku muryango, haciye akanya iranduruka.
Bimaze guhashwa, sinzi uko ya ngwe yarabutswe agahanga k'icyana cyayo irakitegereza isanga koko ari akacyo. Ikimwaro n'umujinya birayica, irazenga, ibura aha ikwirwa, igaruka igana mu muryango, ibura Bakame; irakubirana isubira imuhira itanasezeye!
Igeze mu ndiri yayo ibura ibyana, ibura n'abagaragu, yicoka mu ishyamba ngo ihorere urubyaro rwayo, ariko iraheba.
Ngiyo ingaruka y'ubugome!


text:
Umukuru w’Igihugu yabisabye urubyiruko kuri iki Cyumweru mu munsi w’ubudasa ‘Rwanda Cultural Day’ wabereye mu mujyi wa San Francisco muri Leta ya California imwe mu zigize Leta Zunze Ubumwe za Amerika.
Yashishikarije urubyiruko cyane cyane urwiga mu mahanga kuzirikana indangagaciro, umuco Nyarwanda, amateka n’agaciro kabo bityo bikabayobora mu byo bakora.
Yagize ati“Niba muri hano njya mbibwira n’abana banjye bwite bamwe bari hano n’abandi bana banjye muri rusange, mu Rwanda Abanyarwanda bose mbafata nk’abana banjye, icyo mbabwira mujye hariya hanze, mujye muri Leta Zunze Ubumwe za Amerika ni ahantu heza, ni igihugu cy’igihangange, hari byinshi mwakigirayo ariko mumenye ntimuzajye mu bitabahesha agaciro ubwanyu n’igihugu.”
Perezida Kagame yasabye urubyiruko kudateshuka ku ndangagaciro n’umuco Nyarwanda ngo batwarwe n’umuco w’amahanga utabahesha agaciro n’Igihugu muri rusange.
Yagize ati“Muzane ibibakwiriye kandi birahari byinshi ariko mukwiye kumenya guhitamo ibyiza muyobowe n’indangagaciro, umuco, sosiyete, igihugu cyacu gifite kandi ni nziza.”
Yongeyeho ko urubyiruko rukwiye kuzirikana ko nubwo ruri mu mahanga igihugu kiruhanze amaso nk’abayobozi b’ejo hazaza.


text:
Aba banyarwanda basabwe kwirengagiza amoko abatandukanya maze bagakorera hamwe mu kubaka igihugu.
Iki giterane cyahuzaga Abanyarwanda bo muri Amerika na Canada cyabaye ku matariki ya 5-7 Kanama 2016, i Texas ho muri Leta Zunze Ubumwe za Amerika.
Ambasaderi w’u Rwanda i Washington muri Leta Zunze Ubumwe z’Amerika, Mathilde Mukantabana wari umushyitsi mukuru yibukije abitabiriye igiterane ko nk’abakirisitu bafite inshingano yo kubaka igihugu cyababyaye.
Yabasabye kubera abandi urumuri rw’amahoro kuruta kwitwa umututsi,umuhutu cyangwa umutwa.
Ambasaderi Mukantabana yagize ati “Umuntu uwo ariwe wese ashobora kwiyita uko ashatse cyangwa akiyitirira icyo aricyo cyose ariko sibyo igihugu gishyize imbere. Igihugu gishyize imbere agaciro k’umunyarwanda kurusha ibindi byose. Umukirisitu nyawe ni urangwa n’urukundo rutavangura amoko, ufite ishyaka ryo kubaka igihugu cye.”
Yongeyeho ati “Igihe kirageze ubwo Abanyarwanda bagomba kurangwa n’urukundo rutarimo uburyarya, bakiga kutarenzaho bagaha imbaraga ibibahuza, bakima amajwi ibibatandukanya bityo bakamenyekana nk’ubwoko burangwa n’urukundo.”
Yakomeje avuga ko ibyo ‘Rwanda Christian Convention’ ikora byo guhuza Abanyarwanda bidatandukanye n’ibyo igihugu gikora maze aboneraho umwanya wo kubizeza ubufatanye no kubashyigikira mu bikorwa byiza bakora byo guhuza Abanyarwanda.
Mu bindi byagiye bigarukwaho mu biganiro by’amatsinda no mu nyigisho zatanzwe, abigisha bibanze ku kuvugako ubumwe bw’Abanyarwanda ari bwo bukwiye gushyirwa imbere kandi ko Kirisito ari cyo gisubizo.
Mu bandi batanze ubutumwa muri iki giterane harimo Bishop John Rucyahana wari mu bashyitsi baturutse mu Rwanda. We yatanze umukoro ku banyarwanda ababibutsa gusubira ku isoko bagakeza ubwiza bw’iyo bakomokaho ari yo ‘kanyarwanda’.
Yabasabye gufata gahunda ihamye yo kwegera bagenzi bagakorera hamwe nk’Abanyarwanda, bagahuza imbaraga bityo bakamurikira n’abanyamahanga agaciro kabo.
Rucyahana yasoje yingingira Abanyarwanda bitwa ko ari abakirisitu kujugunya inkota y’amacakubiri ntibabe nka Petero wagendanaga na Yesu nyamara afite inkota.
Iki giterane cyarimo Abanyarwanda bakabakaba magana atanu cyasusurukijwe n’abahanzi b’Abanyarwanda bafite impano barimo Aline Gahongayire, Aimee Uwimana, Willy Uwizeyimana, Rushimisha Romulus n’abandi.